tripathysagar/odia_wiki huggingface dataset:
ବୀରେନ ମିତ୍ର  ୨୬ ନଭେମ୍ବର ୧୯୧୭ ୨୫ ମଇ ୧୯୭୮ , ଜଣେ ଓଡ଼ିଆ ରାଜନୈତିକ ନେତା ଓ ସମାଜ ସଂସ୍କାରକ ଥିଲେ । ସେ ୨ ଅକ୍ଟୋବର୧୯୬୩ଠାରୁ ୨୧ ଫେବୃଆରୀ୧୯୬୫ ପର୍ଯ୍ୟନ୍ତ ଓଡ଼ିଶାର ମୁଖ୍ୟମନ୍ତ୍ରୀ ଥିଲେ । ସେ ୧୯୫୨, ୧୯୫୭, ୧୯୬୧ ଓ ୧୯୬୭ ମସିହାରେ ଓଡ଼ିଶା ବିଧାନ ସଭାକୁ କଟକ ସଦରରୁ କଂଗ୍ରେସ ପ୍ରାଥୀ ଭାବେ ନିର୍ବାଚିତ ହୋଇଥିଲେ । ୧୯୬୩ ମସିହାରେ ସେ ମୁଖ୍ୟମନ୍ତ୍ରୀ ହୋଇଥିଲେ ଓ ୧୯୬୫ ମସିହାରେ ଇସ୍ତଫା ଦେଇଥିଲେ । ବୀରେନ, ୧୯୧୭ ମସିହାରେ କଟକର କାଠଗଡା ସାହିରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ଥିଲା  "ବିପିନ ବିହାରୀ ମିତ୍ର"  । ସେ କଟକର ପ୍ୟାରୀମୋହନ ଏକାଡେମୀ ଓ ରେଭେନ୍ସା ମହାବିଦ୍ୟାଳୟରୁ ଶିକ୍ଷାଗ୍ରହଣ କରିଥିଲେ । ସେ ମହାତ୍ମା ଗାନ୍ଧୀଙ୍କ ଆଦର୍ଶରେ ଅନୁପ୍ରାଣିତ ହୋଇ  "ଅଗଷ୍ଟ ବିପ୍ଳବ" ରେ ଅଂଶଗ୍ରହଣ କରିଥିଲେ । ହରେକୃଷ୍ଣ ମହତାବ ଥିଲେ ବୀରେନଙ୍କ ରାଜନୈତିକ ଗୁରୁ ଓ ସହକର୍ମୀ ।
ନରେନ୍ଦ୍ର ନାଥ ମିଶ୍ର, ଜଣେ ଓଡ଼ିଆ ପ୍ରାବନ୍ଧିକ ଓ ସାହିତ୍ୟ ସମାଲୋଚକ ଥିଲେ । ନରେନ୍ଦ୍ର ନାଥ ୧୯୨୯ ମସିହାରେ ବାଲେଶ୍ୱର ଜିଲ୍ଲାର ଗିଲିଦା ଗ୍ରାମରେ ଜନ୍ମଗ୍ରହଣ କରିଥିଲେ । ସେ ଉତ୍କଳ ବିଶ୍ୱବିଦ୍ୟାଳୟରୁ ଓଡ଼ିଆରେ ସ୍ନାତକ ଓ ସ୍ନାତକୋତ୍ତର ଲାଭ କରିଥିଲେ । ସେ ଶାନ୍ତିନିକେତନ ଓ ବିଶ୍ୱ ଭାରତୀ ବିଶ୍ୱବିଦ୍ୟାଳୟରେ ଗବେଷଣା କରିବା ପରେ ଜଣେ ଓଡ଼ିଆ ଅଧ୍ୟାପକ ଭାବରେ କାର୍ଯ୍ୟ ଆରମ୍ଭ କରିଥିଲେ । ୧୯୬୦ ମସିହାରେ ବିଶ୍ୱ ଭାରତୀ ବିଶ୍ୱବିଦ୍ୟାଳୟରେ ଜଣେ ସ୍ଥାୟୀ ଅଧ୍ୟାପକ ଭାବରେ ଯୋଗଦେଇ ୧୯୯୪ ମସିହାରେ ଅବସର ଗ୍ରହଣ କରିଥିଲେ । ଅଧ୍ୟାପନା ଛଡ଼ା, ସେ ଭାରତୀୟ ଜ୍ଞାନପୀଠ ଓଡ଼ିଆ ସମିତିର ଆବାହକ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଆ ଭାଷା ବିଶାରଦ ଭାବରେ ବିଶ୍ୱବିଦ୍ୟାଳୟ ଅନୁଦାନ ଆୟୋଗରେ ମଧ୍ୟ କାର୍ଯ୍ୟ କରିଥିଲେ । ରଚନାବଳୀ ବଳରାମ ଦାସ ଓ ଓଡ଼ିଆ ରାମାୟଣ ଆଧୁନିକ ଓଡ଼ିଆ କାବ୍ୟଧାରା ସମକାଳିନ ରଚନା ଓ ସାହିତ୍ୟ ଗବେଷଣା ଆଧୁନିକତା ଓ ଆଧୁନିକ ସାହିତ୍ୟ ଆଧୁନିକ କଥା ସାହିତ୍ୟ  (ଉପନ୍ୟାସ) ଓଡ଼ିଆ ସାହିତ୍ୟ ଓ ଭାଷା-ଏକ ଅଧ୍ୟୟନ କଳାପାଣି ଭ୍ରମଣ କାହାଣୀ   'ଭାରତୀୟ ସାହିତ୍ୟ ନିର୍ମାତା' ଶୃଂଖଳାରେ ନୀଳକଣ୍ଠ ଦାସ ଓ କୁଞ୍ଜବିହାରୀ ଦାସଙ୍କ ଜୀବନୀ ଓ କୃତି ମୃତ୍ୟୁ ୨୦୧୬ ଜୁଲାଇ ୧୩ ତାରିଖରେ ବାଲେଶ୍ୱରଠାରେ ନରେନ୍ଦ୍ର ନାଥଙ୍କର ପରଲୋକ ଘଟିଥିଲା ।
ବ୍ରହ୍ମପୁର ବିମାନ ବନ୍ଦର‌ (ଅନ୍ୟନାମ : ରଙ୍ଗେଇଲୁଣ୍ଡା ବିମାନ ଅବତରଣ ସ୍ଥଳ) ,ଭାରତୀୟ ରାଜ୍ୟ ଓଡ଼ିଶାର ଦକ୍ଷିଣରେ ଥିବା ବ୍ରହ୍ମପୁର ସହରଠାରୁ ୯ କିଲୋମିଟର ଦୁରବର୍ତୀ ରଙ୍ଗେଇଲୁଣ୍ଡାଠାରେ ଅବସ୍ଥିତ  । ଏହା ଦ୍ୱିତୀୟ ବିଶ୍ୱଯୁଦ୍ଧ ସମୟରେ ବ୍ରିଟିଶମାନଙ୍କଦ୍ୱାରା ନିର୍ମିତ ହେଇଥିଲା । ଏହା ନିକଟରେ ଅଧୁନା ବ୍ରହ୍ମପୁର ବିଶ୍ୱବିଦ୍ୟାଳୟର କେମ୍ପସ ରହିଛି । ୪୦ ଏକର ପରିମିତ ସ୍ଥାନରେ ଥିବା ଏହି ବିମାନ ବନ୍ଦର ବର୍ତ୍ତମାନ ରାଜ୍ୟ ସରକାରଙ୍କ ପବ୍ଲିକ ୱର୍କ ବିଭାଗ ଅଧୀନରେ ଅଛି । ଏହାର ରନୱେର ଦୈର୍ଘ୍ୟ ୭୫୦ ମିଟର ଓ ଏହା ଓଡ଼ିଶା ସରକାରଙ୍କଦ୍ୱାରା ସାମୟିକ ଭାବେ ବ୍ୟବହାର ଓ ମରାମତିକରଣ ହେଇଥାଏ । ଏହା ନିକଟରେ ଏକ ହେଲିପ୍ୟାଡ଼ ମଧ୍ୟ ରହିଛି । ଏହି ରନ ୱେ ସମୟ ସମୟରେ ଓଡ଼ିଶା ସରକାର , କେନ୍ଦ୍ର ପ୍ରତିରକ୍ଷା ବିଭାଗ , ବେସରକାରୀ ପ୍ରତିଷ୍ଠାନମାନଙ୍କଦ୍ୱାରା ବ୍ୟବହୃତ ହେଇଥାଏ, ଏଠାରେ ରାଜ୍ୟ ସରକାର ରାଜ୍ୟର ଦ୍ୱିତୀୟ ବିମାନ ଚାଳନା ପ୍ରଶିକ୍ଷଣ କେନ୍ଦ୍ର ମଧ୍ୟ ଖୋଲିବାର ବ୍ୟବସ୍ଥା କରୁଛନ୍ତି ।
ସବିତା ବେହେନ  (୧୯୧୯-୨୦୦୯) ଜଣେ ଭାରତୀୟ ରାଜନେତା, ସାମାଜିକ କର୍ମୀ, ଶିକ୍ଷାବିତ ତଥା ଦ୍ୱିପାକ୍ଷିକ ଭାରତୀୟ ସଂସଦର ଉପ ଗୃହ ରାଜ୍ୟସଭାର ପୂର୍ବତନ ସଦସ୍ୟ ଥିଲେ  । ସେ ମହିଳା ସଶକ୍ତିକରଣ ଏବଂ ଲିଙ୍ଗଗତ ସମାନତାର ସମର୍ଥକ ଭାବରେ ଜଣାଶୁଣା ହୋଇଥିଲେ ଏବଂ ୧୯୯୦ ମସିହାରେ ପ୍ୟାରିଟି ଡେମୋକ୍ରାସି ପରିଷଦଦ୍ୱାରା ୩୩୦୦ ବିଶିଷ୍ଟ ଜୀବନ୍ତ ମହିଳାଙ୍କ ମଧ୍ୟରେ ତାଲିକାଭୁକ୍ତ ହୋଇଥିଲେ । ୧୯୭୧ ମସିହାରେ ଭାରତ ସରକାର ତାଙ୍କୁ ଚତୁର୍ଥ ସର୍ବୋଚ୍ଚ ଭାରତୀୟ ନାଗରିକ ପୁରସ୍କାର ପଦ୍ମଶ୍ରୀ ସମ୍ମାନରେ ସମ୍ମାନିତ କରିଥିଲେ । ଜୀବନୀ ସବିତା ବେହେନ ୨୩ ଜାନୁଆରୀ ୧୯୧୯ ମସିହାରେ ତତ୍କାଳୀନ ବ୍ରିଟିଶ ଭାରତର ଜେଲୁମ ଜିଲ୍ଲାର ରୋହତସରେ  (ଯାହା ବର୍ତ୍ତମାନ ପାକିସ୍ତାନରେ ଅଛି) ଜନ୍ମ ଗ୍ରହଣ କରିଥିଲେ  । ସେ ସରକାରୀ କଲେଜ, ଲାହୋର ଏବଂ ପି.ଏଲ. କଲେଜ ଶିମଲାରେ ନିଜର ପାଠପଢା ସମାପ୍ତ କରିଥିଲେ । ଅଳ୍ପ ବୟସରେ ଭାରତୀୟ ସ୍ୱାଧୀନତା ସଂଗ୍ରାମରେ ଯୋଗ ଦେଇ ସେ ସାମାଜିକ କାର୍ଯ୍ୟରେ ସକ୍ରିୟ ହୋଇଥିଲେ । ସେ ୧୯୪୪ ମସିହାରେ ମହିଳା ସେବିକା ଦଳ ପ୍ରତିଷ୍ଠା କରିଥିଲେ ଏବଂ ପରେ ଦିଲ୍ଲୀରେ ମହିଳାମାନଙ୍କ ପାଇଁ ହରିଜନ ଆଡଲ୍ଟ ଏଜୁକେସନ ସେଣ୍ଟର, ଟେଲରିଂ ଓ ଇଣ୍ଡଷ୍ଟ୍ରିଆଲ୍ ସେଣ୍ଟର ପ୍ରତିଷ୍ଠା କରିଥିଲେ । ସେ ହରିଜନ ଏବଂ ଦଳିତ ପିଲାମାନଙ୍କ ପାଇଁ ତିନୋଟି ବିଦ୍ୟାଳୟ ପ୍ରତିଷ୍ଠା କରିଥିଲେ । ସବିତା ବେହେନ ଶରଣାର୍ଥୀ ବିଧବା ସୁରକ୍ଷା କମିଟିର ସଭାପତି ଥିଲେ ଏବଂ ଶରଣାର୍ଥୀ ମହିଳାମାନଙ୍କ ପାଇଁ ଦୁଇଟି ଶିଳ୍ପ ଏବଂ ଶିକ୍ଷା କେନ୍ଦ୍ର ପ୍ରତିଷ୍ଠା କରିବାରେ ପ୍ରମୁଖ ଭୂମିକା ଗ୍ରହଣ କରିଥିଲେ । ସେ ଅଲ ଇଣ୍ଡିଆ ମହିଳା ପରିଷଦ, ଦିଲ୍ଲୀର ମହିଳା କଲ୍ୟାଣ ସଂଘ ଏବଂ ଦିଲ୍ଲୀର ସୁପର ବଜାର କୋଅପରେଟିଭ ଷ୍ଟୋର ଲିମିଟେଡର ଅଧ୍ୟକ୍ଷତା କରିଥିଲେ ଏବଂ ଦିଲ୍ଲୀ ମ୍ୟୁନିସିପାଲିଟି କମିଟିର ପ୍ରଥମ ମହିଳା ଉପାଧ୍ୟକ୍ଷ ଭାବେ ୧୯୫୬ ମସିହାରୁ ୧୯୫୭ ମସିହା ପର୍ଯ୍ୟନ୍ତ ଥିଲେ । ସେ ୧୯୬୨ରୁ ୧୯୬୬ ପର୍ଯ୍ୟନ୍ତ ପଞ୍ଜାବ ବିଧାନ ସଭାର ପୂର୍ବବର୍ତ୍ତୀ ପଞ୍ଜାବ ବିଧାନ ପରିଷଦର ସେବା କରିଥିଲେ । ସେ ୧୯୭୨ ମସିହାରେ ଦିଲ୍ଲୀର ପ୍ରତିନିଧିତ୍ୱ କରି ଭାରତୀୟ ସଂସଦର ଉପର ଗୃହ ରାଜ୍ୟସଭାକୁ ନିର୍ବାଚିତ ହୋଇଥିଲେ ଏବଂ ୧୯୭୮ ମସିହାପର୍ଯ୍ୟନ୍ତ ଗୃହରେ ସେବା କରିଥିଲେ ।  "ସେଣ୍ଟ୍ରାଲ କାଉନସିଲ୍ ଅଫ୍ ହୋମିଓପାଥି ପ୍ରତିଷ୍ଠା"  ପାଇଁ ଭାରତୀୟ ସଂସଦଦ୍ୱାରା ସ୍ଥାପିତ ଭାରତୀୟ ସଂସଦର ମିଳିତ କମିଟିର ୧୫ ଜଣ ମନୋନୀତ ସଦସ୍ୟଙ୍କ ମଧ୍ୟରୁ ସେ ଅନ୍ୟତମ ଥିଲେ । ତାଙ୍କୁ ୧୯୭୧ ମସିହାରେ ଭାରତ ସରକାର ପଦ୍ମଶ୍ରୀ ନାଗରିକ ସମ୍ମାନ ପ୍ରଦାନ କରିଥିଲେ ।  "କାଉନସିଲ ଫର ପ୍ୟାରିଟି ଡେମୋକ୍ରାସି"  ତାଙ୍କୁ ୧୯୯୦ ମସିହାରେ ୩୩୦୦ ବିଶିଷ୍ଟ ଜୀବନ୍ତ ମହିଳାଙ୍କ ମଧ୍ୟରେ ତାଲିକାଭୁକ୍ତ କରିଥିଲା । ସେ ୧୦ ମାର୍ଚ୍ଚ ୨୦୦୯ ମସିହାରେ ୯୦ ବର୍ଷ ବୟସରେ ଦେହାନ୍ତ କରିଥିଲେ ।
ବିଭୁଷିତା ଦାସ ପ୍ରଥମ ଓଡ଼ିଆ ମେରାଇନ ଇଂଜିନିଅର ଅଟନ୍ତି । ଭୁବନେଶ୍ୱରସ୍ଥିତ ସି ଭି ରମଣ ଯାନ୍ତ୍ରିକ ଏବଂ ବୈଷୟିକ ମହାବିଦ୍ୟାଳୟରୁ ୨୦୧୧ ମସିହାରେ ମେରାଇନ ଇଂଜିନିଅରିଂରେ ବି.ଟେକ ଉତୀର୍ଣ୍ଣ ହେବା ପରେ ଭାରତୀୟ ପଣ୍ୟ ଜାହଜ ନିଗମରେ ସାମୁଦ୍ରିକ ଯନ୍ତ୍ରୀ ଭାବେ ଯୋଗଦେଇଥିଲେ । ଜଳଯାତ୍ରା ୨୦୧୨ ମସିହାରେ ଜାହଜରେ ପ୍ରଥମ ଜଳଯାତ୍ରା କରିଥିଲେ । ସେହି ଜାହାଜ ଅଷ୍ଟ୍ରେଲିଆରୁ ଉଚ୍ଚମାନର କୋକ ଆମଦାନୀ କରି ପାରାଦୀପ ବନ୍ଦର ଆସୁଥିଲା । ସେଥିରେ ୨୫ ଜଣ ପୁରୁଷ କର୍ମଚାରୀଙ୍କ ସହ ବିଭୁଷିତା ଏକାକୀ ମହିଳା ଥିଲେ ଥିଲେ । ପୂର୍ବରୁ ହଳଦିଆ ବନ୍ଦରରୁ ଭାଇଜାଗ ତାଙ୍କର ପ୍ରଥମ ଗସ୍ତ ଥିଲା ।
୩ ହେଉଛି ସାଧାରଣ ଗଣନ ସଂଖ୍ୟା ଶ୍ରେଣୀର ତୃତୀୟ ତଥା ୪ର ପୂର୍ବବର୍ତ୍ତୀ ସଂଖ୍ୟା । ଗାଣିତିକ ଧର୍ମ ପିଥାଗୋରାସଙ୍କ ମତରେ ୩ ହେଉଛି ଏକମାତ୍ର ସଂଖ୍ୟା ଯାହା କି ଏହାର ପଛରେ ଥିବା ସମସ୍ତ ଗଣନ ସଂଖ୍ୟାର ସମଷ୍ଟି ସହ ସମାନ । ଅଙ୍କ ଜ୍ୟୋତିଷରେ ମହତ୍ତ୍ୱ ୩ ତାରିଖରେ ଜନ୍ମିତ ବ୍ୟକ୍ତିବିଶେଷ  (ଯଥା: ୩, ୧୨, ୨୧, ୩୦) ଉଚ୍ଚାଭିଳାଷୀ ତଥା ଜିଦଖୋର ହୁଅନ୍ତି ବୋଲି ସଂଖ୍ୟା ଜ୍ୟୋତିଷରେ ବିଶ୍ୱାସ କରାଯାଏ  ।
ମାରିଆମ୍ମାଁ     /, / /, :    , ଅନ୍ୟ ନାମ   :         ମାରିଆମ୍ମା ବା ମାରିଆଇ/ , ଉଭୟର ଅର୍ଥ  "ମା ମାରି" /  " " , ଉଚ୍ଚାରଣ ମାରିଆମ୍ମା   :        , ବା କେବଳ ଆମ୍ମାଁ/ ବା ଆଥା/   :    , ଯାହାର ଅର୍ଥ କେବଳ  'ମା' / " "  ଜଣେ ହିନ୍ଦୁ ଠାକୁରାଣୀ ଓ ବର୍ଷାର ଦେବୀ, ତାମିଲ ନାଡ଼ୁ ଓ ତାହା ଚାରିପାଖର ଇଲାକାରେ ସେ ଜଣେ ବିଖ୍ୟାତ ଦେବୀ । ତାମିଲ ନାଡ଼ୁ   ଓ ତିରୁଚେରାଇର   ଗ୍ରାମୀଣ ଇଲାକାରେ ସେ ଜଣେ ଅଗ୍ରଣୀ ଦେବୀ । ମାତା ପାର୍ବତୀ, ଦୁର୍ଗା ଓ ଉତ୍ତର ଭାରତୀୟ ଶିତଳା ଦେବୀଙ୍କ   ସ‌ହ ସମ୍ପର୍କ ଥାଏ । ଗ୍ରୀଷ୍ମ ଶେଷ ବା ଶରତ ଋତୁରେ ତାଙ୍କର ଉତ୍ସବ ପାଳନ କରାଯାଏ । ସେତିକି ବେଳେ ସାରା ତାମିଲ ନାଡ଼ୁ ଓ ଦାକ୍ଷିଣାତ୍ୟରେ ଥିରୁବିଝା ଉତ୍ସବ ମାରିଆମ୍ମାଁଙ୍କ ନାମରେ ପାଳନ କରାଯାଏ । ବର୍ଷା ଆଗମନ ନିମନ୍ତେ ଓ କଲେରା, ବସନ୍ତ ଓ ହାଡ଼ଫୁଟି ରୋଗରୁ ରକ୍ଷାପାଇବା ନିମନ୍ତେ ଏହି ପୂଜା ତାଙ୍କ ନାମରେ ପାଳନ କରାଯାଏ । ମାରିଆମ୍ମାଁଙ୍କ ପୂଜା ବିଧି ସ୍ଥାନୀୟ ଗ୍ରାମ ଦେବତା ଓ ପିଦାରି ପୂଜା ଅନୁସାରେ ଅଣବ୍ରାହ୍ମଣ କରନ୍ତି ଓ ସମୟପୁରମ ମାରିୟାମ୍ମାଁ ଭଳି ବଡ଼ ମନ୍ଦିରରେ ବ୍ରାହ୍ମଣମାନେ କରନ୍ତି । ଶାକ୍ତ ମତରେ ତାଙ୍କର ବସିଥିବା ଅବସ୍ଥାର ବର୍ଣ୍ଣନା କରାଯାଏ, ଗଣେଷ ଓ ସୁବ୍ରମନିଅମ ବା ଗଣେଷ ଓ ନାଗ ତାଙ୍କ ଦୁଇ ପାଖରେ ଥାଆନ୍ତି । ରଥ‌ ଯାତ୍ରା କରି ପଟୁଆରରେ ତାଙ୍କୁ ନିଆଯାଏ । ସୃଷ୍ଟି ତାମିଲ ଲୋକ କଥାରେ ମାରିଆମ୍ମାଁ‌ ଜଣେ ଦେବୀ ଯାହାଙ୍କର ବେଦ ଯୁଗ ପୂର୍ବରୁ ଭାରତରେ ସୃଷ୍ଟି ହୋଇଛି । ସେ ମୂଖତଃ ତାମିଲ ଲୋକଙ୍କର ବିଶେଷତଃ ତାମିଲ ନାଡ଼ୁର ଗ୍ରାମୀଣ ଲୋକଙ୍କର ଦେବୀ ମାତା । ବେଦର ପରବର୍ତ୍ତୀ ଯୁଗରେ ହିନ୍ଦୁଙ୍କର ପାର୍ବତୀଙ୍କ , କାଳୀ ଓ ଦୁର୍ଗା ଓ ଉତ୍ତର ଭାରତର ଶିତଳ   ଦେବୀ ଓ ପୂର୍ବ ଭାରତର ମନସା   ଦେବୀଙ୍କ ସ‌ହିତ ତାଙ୍କୁ ସଂ‌ଯୁକ୍ତ କରାଯାଇଛି । ତାମିଲରେ ମାରି ଶବ୍ଦର ଅର୍ଥ ବର୍ଷା ଓ ଆମ୍ମା ଅର୍ଥ ମାତା । ବର୍ଷା ଓ ସମୃଦ୍ଧି ନିମନ୍ତେ ପୁରାତନ ତାମିଲମାନେ ତାଙ୍କୁ ପୂଜା କରୁଥିଲେ କାରଣ ସେମାନଙ୍କର ଫସଲ ବର୍ଷା ଉପରେ ନିର୍ଭରଶୀଳ ଥିଲା । ତାଙ୍କର ପୂଜା ଅନ୍ୟ ଅର୍ଥରେ ମାତ ଜାତିକୁ ପୂଜା ଓ ସମ୍ମାନ ଦେଖାଇବା ନିର୍ଦ୍ଦେଶ କରୁଛି । ସଙ୍ଗମ କାଳରେ ବିଶେଷତଃ ମଦୁରାଇରେ ମହିଳା ପୁଜାରିଣୀ ତାଙ୍କ ପୂଜା କରୁଥିଲେ । ସଙ୍ଗମ ସାହିତ୍ୟରେ ପାଲାମୁତିରଚୋଲାଇ   ମନ୍ଦିରରେ କୁରବ ପୁଜାରିଣୀଙ୍କ ପୁଜାର ବିସ୍ତୃତ ବର୍ଣ୍ଣନା ଅଛି । ପୁରାଣ ମହାଭାରତ ଅନୁସାରେ ମାରିଆମ୍ମାଁଙ୍କ ସୃଷ୍ଟି ବିଷୟରେ ଗୋଟିଏ କଥା ଲେଖାଯାଇଛି ଯେ ପାଣ୍ଡବଙ୍କ ପତ୍ନୀ ଦ୍ରୌପଦୀ ମହାକାଳୀଙ୍କର ଅବତାର ଥିଲେ । ଏହି କଥା କେବଳ କୃଷ୍ଣଙ୍କୁ ଜଣାଥିଲା । ମହାକାଳୀଙ୍କ ଅବତାର ହୋଇଥିଲେ ମଧ୍ୟ ଦ୍ରୌପଦୀ ତାଙ୍କର ଆଧିଭୌତିକ ଶକ୍ତି ପ୍ରୟୋଗ ନ‌କରି ସାଧାରଣ ମହିଳାଙ୍କ ଭଳି ଜୀବନ ଯାପନ କରୁଥିଲେ । ରାତିରେ ପାଣ୍ଡବମାନେ ନିଦ୍ରା ଯିବା ପରେ ସେ ମହାକାଳୀ ରୁପ ଧାରଣ କରି ବନିୟାର ଗ୍ରାମମାନଙ୍କୁ ଯାଉଥିଲେ । ବନିୟାର ଲୋକମାନେ ତାଙ୍କୁ ପୂଜା କରି ବାର୍ଲି ଦେଉଥିଲେ । ଉତ୍ତର ଭାରତରେ ରାଜପୁତ କ୍ଷତ୍ରିୟମାନ ମଧ୍ୟ ଶିତଳା ଦେବୀଙ୍କୁ ଠିକ ଏହି ଭଳି ପୂଜା କରୁଥିଲେ । ଶିତଳା ଦେବୀଙ୍କର ମଧ୍ୟ ଠିକ୍ ସେହିଭଳି ପୃଷ୍ଟଭୂମି ଥିଲେ ଯେଉଁଥିରେ ସେ ଗ୍ରାମମାନଙ୍କୁ ସୁରକ୍ଷା ଦେଉଥିଲେ ।
ମାଧବୀ ମୁଦଗଲ ଓଡ଼ିଶୀ ନୃତ୍ୟ ପାଇଁ ଜଣେ ଭାରତୀୟ ଶାସ୍ତ୍ରୀୟ ନର୍ତ୍ତକୀ । ସେ ୧୯୮୪ରେ ସଂସ୍କୃତି ସମ୍ମାନ, ୧୯୯୦ରେ ପଦ୍ମଶ୍ରୀ ସମ୍ମାନ, ୧୯୯୬ରେ ଓଡ଼ିଶା ରାଜ୍ୟ ସଙ୍ଗୀତ ନାଟକ ଏକାଡେମୀ ପୁରସ୍କାର, ୧୯୯୭ରେ ଫ୍ରାନ୍ସ ସରକାରଙ୍କଦ୍ୱାରା ଗ୍ରାଣ୍ଡେ ମେଡ଼ାଇଲେ ଦି ଲା ଭିଲେ ସମ୍ମାନ, ୨୦୦୦ରେ କେନ୍ଦ୍ର ସଙ୍ଗୀତ ନାଟକ ଏକାଡେମୀ ସମ୍ମାନ, ୨୦୦୨ରେ ଦିଲ୍ଲୀ ରାଜ୍ୟ ପରିଷଦ ସମ୍ମାନ, ଓ ୨୦୦୪ରେ ନୃତ୍ୟ ଚୂଡ଼ାମଣି ସମ୍ମାନ ପାଇଥିଲେ । ଆଦ୍ୟ ଜୀବନ ଓ ପ୍ରଶିକ୍ଷଣ ମାଧବୀ ମୁଦଗଲ ଦିଲ୍ଲୀସ୍ଥିତ ହିନ୍ଦୁସ୍ଥାନୀ ଶାସ୍ତ୍ରୀୟ ସଙ୍ଗୀତ ଓ ନୃତ୍ୟ ପାଇଁ ପ୍ରସିଦ୍ଧ ଗନ୍ଧର୍ବ ମହାବିଦ୍ୟାଳୟର ପ୍ରତିଷ୍ଠାତା ଅଧ୍ୟକ୍ଷ ବିନୟ ଚନ୍ଦ୍ର ମୌଦଗଲ୍ୟଙ୍କ କନ୍ୟା । ବିନୟ ଚନ୍ଦ୍ର ଜାତୀୟ ଚଳଚ୍ଚିତ୍ର ସମ୍ମାନ ଜିତିଥିବା ଆନିମେଟେଡ ଚଳଚ୍ଚିତ୍ର ଏକ ଅନେକ ଔର୍ ଏକତାର ଗୀତ ହିନ୍ଦ୍ ଦେଶ କେ ନିବାସୀର ଗୀତିକାର ଥିଲେ । ପରିବାରରୁ ହିଁ ତାଙ୍କର କଳା ଓ ନୃତ୍ୟ ପ୍ରତି ଆଗ୍ରହ ବଢ଼ିଥିଲା ଓ ଗୁରୁ ଶ୍ରୀ ହରେକୃଷ୍ଣ ବେହେରାଙ୍କ ଅଧ୍ୟକ୍ଷତାରେ ତାଙ୍କ ପ୍ରତିଭା ବିକଶିତ ହୋଇଥିଲା । ମାତ୍ର ୪ ବର୍ଷ ବୟସରେ ସେ ତାଙ୍କର ପ୍ରଥମ ମଞ୍ଚ ପ୍ରଦର୍ଶନ କରିଥିଲେ ସେ ଓଡ଼ିଶୀ ଶିଖିବା ପୂର୍ବରୁ ଭରତନାଟ୍ୟମ ଓ କଥକ ଶିଖିଥିଲେ । ପରେ ସେ ଓଡ଼ିଶୀକୁ ଚୟନ କରିଥିଲେ । କିମ୍ବଦନ୍ତୀ ଗୁରୁ କେଳୁଚରଣ ମହାପାତ୍ରଙ୍କ ଅଧୀନରେ ତାଙ୍କ ଓଡ଼ିଶୀ ଦକ୍ଷତା ଅଧିକ ବଢ଼ିଥିଲା । ଅନ୍ୟ ସବୁ ନୃତ୍ୟ ଶିଖି ମଧ୍ୟ ଓଡ଼ିଶୀ ଚୟନ କରିବା ପଛରେ କାରଣ ପ୍ରଶ୍ନର ଉତ୍ତରରେ ସେ କୁହନ୍ତି, ଏହି ନୃତ୍ୟକଳାର ପଦଲାଳିତ୍ୟ ଓ ସୂକ୍ଷ୍ମତା ମୋତେ ଆକର୍ଷିତ କରିଥିଲା । ମୋ ବାଲ୍ୟକାଳରେ ମୁଁ ଯେତେବେଳେ ନୃତ୍ୟ ସହ ପରିଚିତ ହେଲି, ସେତେବେଳେ ଶାସ୍ତ୍ରୀୟ ଶୈଳୀରେ କେବଳ ଭରତନାଟ୍ୟମ ଓ କଥକ ବିକଳ୍ପ ଉପଲବ୍‌ଧ ଥିଲା । କିଶୋରାବସ୍ଥାରେ ଭାଷାଗତ ବାଧା ଯୋଗୁଁ ଭରତନାଟ୍ୟମ ଓ ପ୍ରଦର୍ଶନବାହୁଲ୍ୟ ଯୋଗୁଁ କଥକଠାରୁ ଦୂରେଇ ଯାଇ ମୁଁ ଓଡ଼ିଶୀ ଶିଖିବା ଆରମ୍ଭ କଲି, ଯାହାର ପ୍ରଶିକ୍ଷଣ ସେତେବେଳକୁ ଦିଲ୍ଲୀରେ ଆରମ୍ଭ ହୋଇ ସାରିଥିଲା । ପୁଣି ଏକ ନୂତନ ନୃତ୍ୟକଳା ଶିଖିବାର ଆଗ୍ରହ ମଧ୍ୟ ରହିଥିଲା । ସେ ଆର୍କିଟେକ୍ଚରରେ ଡିପ୍ଲୋମା କରିଛନ୍ତି ଓ ବିଭିନ୍ନ ପତ୍ରିକା ଓ ବହି ପାଇଁ ଲେଖନ୍ତି ।
ପ୍ରଭାସ କୁମାର ସିଂହ  (ଜନ୍ମ: ୨୫ ଜୁନ ୧୯୬୪) ଜଣେ ଭାରତୀୟ ରାଜନେତା  । ସେ ୨୦୧୪ ଭାରତୀୟ ସାଧାରଣ ନିର୍ବାଚନରେ ବରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ବିଜୁ ଜନତା ଦଳର ପ୍ରାର୍ଥୀ ଭାବରେ ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ । ସେ ୧୧,୧୭୮ ଖଣ୍ଡ ଭୋଟ ବ୍ୟବଧାନରେ ବିଜୟୀ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରଭାସ ୧୯୬୪ ମସିହାର ଜୁନ ୨୫ ତାରିଖରେ ବରଗଡ଼ ଜିଲ୍ଲାର ଭାଟିଗାଁଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସାଧୁଚରଣ ସିଂହ ଓ ପତ୍ନୀଙ୍କ ନାମ ମଞ୍ଜୁଶ୍ରୀ ସିଂହ । ସେ ସମ୍ବଲପୁର ବିଶ୍ୱବିଦ୍ୟାଳୟ ଓ ଉତ୍କଳ ବିଶ୍ୱବିଦ୍ୟାଳୟରେ ଅଧ୍ୟୟନ କରିଥିଲେ । ସେ କଳାରେ ସ୍ନାତକୋତ୍ତର କରିବା ପରେ ପିଏଚ୍‌ଡି କରିଛନ୍ତି । ରାଜନୈତିକ ଜୀବନ ପ୍ରଭାସ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଅଛନ୍ତି । ୨୦୧୪ ଭାରତୀୟ ସାଧାରଣ ନିର୍ବାଚନରେ ସେ ବରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ବିଜୁ ଜନତା ଦଳର ପ୍ରାର୍ଥୀ ଭାରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୩,୮୩,୨୩୦ ଖଣ୍ଡ ଭୋଟ ପାଇଥିଲେ ଏବଂ ତାଙ୍କ ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପ୍ରାର୍ଥୀ ସୁବାସ ଚୌହାନଙ୍କୁ ୧୧,୧୭୮ ଖଣ୍ଡ ଭୋଟରେ ପରାସ୍ତ କରି ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ ।
ଲଡ଼ୁ କିଶୋର ସ୍ୱାଇଁ  (୮ ଜୁଲାଇ ୧୯୪୭ - ୫ ଫେବୃଆରୀ ୨୦୧୯) ଜଣେ ଭାରତୀୟ ରାଜନୀତିଜ୍ଞ ଥିଲେ  । ସେ ୨୦୦୪ ଓଡ଼ିଶା ବିଧାନ ସଭା ନିର୍ବାଚନରେ ଓଡ଼ିଶାର କବିସୂର୍ଯ୍ୟ ନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହାପରେ ସେ ବିଜୁ ଜନତା ଦଳର ପ୍ରତିନିଧି ଭାବରେ ଓଡ଼ିଶାର ଆସ୍କା ଲୋକ ସଭା ନିର୍ବାଚନ ମଣ୍ଡଳୀରୁ ଭାରତର ସଂସଦର ତଳ ସଦନ ଲୋକ ସଭାର ୧୬ଶ ସଭାକୁ ନିର୍ବାଚିତ ହୋଇଥିଲେ । ୫ ଫେବୃଆରୀ ୨୦୧୯ରେ ଭୁବନେଶ୍ୱରସ୍ଥିତ ଆପୋଲୋ ହସ୍ପାତାଳରେ ତାଙ୍କର ମୃତ୍ୟୁ ହୋଇଥିଲା । ବ୍ୟକ୍ତିଗତ ଜୀବନ ଲଡ଼ୁ କିଶୋର ସ୍ୱାଇଁ ୧୯୪୭ ମସିହା ଜୁଲାଇ ମାସ ୮ ତାରିଖରେ ଗଞ୍ଜାମ ଜିଲ୍ଲାରେ ଜନ୍ମଗ୍ରହଣ କରିଥିଲେ । ସେ ମଞ୍ଜୁଳା ସ୍ୱାଇଁଙ୍କୁ ବିବାହ କରିଥିଲେ । ମଞ୍ଜୁଳା ଓଡ଼ିଶାର ୧୬ଶ ବିଧାନ ସଭାକୁ ଆସ୍କାରୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଲଡ଼ୁ କିଶୋର ୨୦୦୪ ମସିହାରେ କବିସୂର୍ଯ୍ୟ ନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୧୪ ଭାରତୀୟ ସାଧାରଣ ନିର୍ବାଚନରେ ସେ ବିଜୁ ଜନତା ଦଳର ପ୍ରତିନିଧି ଭାବରେ ଓଡ଼ିଶାର ଆସ୍କା ଲୋକ ସଭା ନିର୍ବାଚନ ମଣ୍ଡଳୀରୁ ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ । ମୃତ୍ୟୁ ଲଡ଼ୁ କିଶୋର ସ୍ୱାଇଁ ୨୦୧୯ ମସିହା ଫେବ୍ରୁଆରୀ ମାସ ୫ ତାରିଖରେ ଓଡ଼ିଶାର ଭୁବନେଶ୍ୱରସ୍ଥିତ ଆପୋଲି ହସ୍ପାତାଳରେ ମୃତ୍ୟୁବରଣ କରିଥିଲେ । ସେ ବୃକକ୍ ଜନିତ ରୋଗରେ ପିଡ଼ୀତ ଥିବାରୁ ତାଙ୍କୁ ହସ୍ପାତାଳରେ ଭର୍ତ୍ତି କରାଯାଇଥିଲା ଏବଂ ସେ ରାତି ୧୧ଟା ୪୫ରେ ମୃତ୍ୟୁବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୭୧ ବର୍ଷ ବୟସ ହୋଇଥିଲା ।
ଅରବିନ୍ଦ ବୋଳାର  (ଜନ୍ମ: ୪ ଜାନୁୟାରୀ ୧୯୬୬) ଜଣେ ଭାରତୀୟ ହାସ୍ୟ ଅଭିନେତା ଯିଏକି ମୁଖ୍ୟତଃ ଏବଂ ତୁଳୁ ଓ କନ୍ନଡ଼ ଭାଷା କଥାଚିତ୍ରରେ କାମ କରନ୍ତି  । ସେ ଯକ୍ଷଗଣ ଜରିଆରେ ନିଜର ଅଭିନୟ ଜୀବନ ଆରମ୍ଭ କରିଥିଲେ ଏବଂ ସେ ୧୦୦ରୁ ଅଧିକ ନାଟକ ଏବଂ ୫୦ରୁ ଅଧିକ କଥାଚିତ୍ରରେ ଅଭିନୟ କରିଛନ୍ତି । ବ୍ୟକ୍ତିଗତ ଜୀବନ ଅରବିନ୍ଦ ବୋଳାର ୧୯୬୬ ମସିହାର ଜାନୁଆରୀ ୪ ତାରିଖରେ କର୍ଣ୍ଣାଟକର ମାଙ୍ଗାଲୋର ଜିଲ୍ଲାର ବୋଳାରଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କ୍ରିଷ୍ଣାପା ବେଲଚାଡ଼ ଏବଂ ମାଆଙ୍କ ନାମ ସୁନ୍ଦରୀ । ସେ ସାବିତ୍ରୀଙ୍କୁ ବିବାହ କରିଛନ୍ତି ଏବଂ ସେମାନଙ୍କର ଦୁଇଜଣ ଝିଅ ଅଛନ୍ତି ।
ରଘୁନାଥ ଗମାଙ୍ଗ  (ଜନ୍ମ: ୧୫ ଜୁଲାଇ ୧୯୫୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଗୁଣୁପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରଘୁନାଥ ଗମାଙ୍ଗ ୧୯୫୯ ମସିହାର ଜୁଲାଇ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଖଇରୁ ଗମାଙ୍ଗ ଓ ପତ୍ନୀଙ୍କ ନାମ ସୌଦାମିନୀ ଗମାଙ୍ଗ । ରାଜନୈତିକ ଜୀବନ ରଘୁନାଥ ଗମାଙ୍ଗ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ଗୁଣୁପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୪୭,୭୫୨ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜାତୀୟ କଂଗ୍ରେସର ପାର୍ଥୀ ସତ୍ୟଜୀତ ଗମାଙ୍ଗଙ୍କ ଠାରୁ ୨୯,୮୮୫ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ସେନାପତି ପ୍ରଦ୍ୟୁମ୍ନ କେଶରୀ ଜଣେ ଓଡ଼ିଆ କବି । ସାହିତ୍ୟ ସର୍ଜନା ନିମନ୍ତେ ସେ ବସନ୍ତ ମୁଦୁଲି କବିତା ପୁରସ୍କାର  (୧୯୯୪), କୈଳାଶ ଲେଙ୍କା ସ୍ମୃତି ପୁରସ୍କାର ଆଦି ଅନେକ ସମ୍ମାନରେ ସମ୍ମାନୀତ  ।
ମହମ୍ମଦ ମହସୀନଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆକଥାଚିତ୍ର ଚକାଭଉଁରୀ ୧୯୮୬ ମସିହାରେ ମୁକ୍ତିଲାଭ କରିଥିଲା ।
ପରିସଂଖ୍ୟାନ ବର୍ଗୀକରଣ ବା କ୍ଲାସିଫିକେସନ  ( : ) କହିଲେ ମେସିନ ଲର୍ଣ୍ଣିଙ୍ଗ ବା ପରିସଂଖ୍ୟାନରେ କିଛି ଜଣାଶୁଣା ବର୍ଗିତ ତଥ୍ୟକୁ ଭିତ୍ତି କରି କିଛି ଅଜଣା ତଥ୍ୟକୁ ବର୍ଗୀକରଣ କରିବାକୁ ବୁଝାଇଥାଏ  । କିଛି ବର୍ଗୀକରଣ ସମସ୍ୟାର ଉଦାହରଣ ନିମ୍ନରେ ଦିଆଗଲା । ଇ-ମେଲଗୁଡ଼ିକୁ ନେଇ ସେଥିରୁ ଭଲ ଏବଂ ଖରାପ ଇ-ମେଲ ବାହାର କରିବା । ମନୁଷ୍ୟମାନଙ୍କର ଏକ ଜିନିଷ ଉପରେ ମତାମତନେଇ ସେଥିରୁ ଭାବ ଉଦ୍ଧାରଣ କରିବା, ଯେପରିକି ଭଲ, ଅତି ଭଲ, ଚଳିବ, ଖରାପ ଏବଂ ଅତି ଖରାପ । ଏହାକୁ ସେଣ୍ଟିମେଣ୍ଟ୍ ଆନାଲିସିସ କୁହାଯାଇଥାଏ । ପୁଞ୍ଜି ବଜାରରେ କୌଣସି ଏକ ସେୟାରର ମୂଲ୍ୟ ବଢିବ ବା କମିବ । ବର୍ଗୀକରଣ ହେଉଛି ଢାଞ୍ଚା ଚିନ୍ହିବାର  ( : ) ଏକ ଉଦାହରଣ  । ମେସିନ ଲର୍ଣ୍ଣିଙ୍ଗ ହିସାବରେ ବର୍ଗୀକରଣ ହେଉଛି ସୁପରଭାଇଜଡ ଲର୍ଣ୍ଣିଙ୍ଗର ଏକ ବିଭାଗ । ଯେଉଁଠାରେ ଏକ ପୂର୍ବନିର୍ଦ୍ଧାରିତ ଚିନ୍ହିତ ତଥ୍ୟ ଆଗରୁ ଉପଲବ୍ଧ ଥାଏ । ଏହାର ସମକକ୍ଷ ଅନସୁପରଭାଇଜଡ ଲର୍ଣିଂରେ କ୍ଲଷ୍ଟରିଂ କୁହାଯାଏ, ଯେଉଁଠାରେ ଚିନ୍ହିତ ତଥ୍ୟ ପୂର୍ବରୁ ଉପଲବ୍ଧ ନଥାଏ । ଏଠାରେ ତଥ୍ୟଗୁଡ଼ିକ ମଧ୍ୟରେ ଥିବା ଦୂରତା ଏବଂ ସମାନତା ହିସାବରେ ବର୍ଗୀକରଣ ହୋଇଥାଏ । ଆଲଗୋରିଦମ ଗୁଡ଼ିକ ଉଭୟ ସୁପରଭାଇଜଡ ଏବଂ ଅନସୁପରଭାଇଜଡ ଲର୍ଣ୍ଣିଙ୍ଗରେ ବର୍ଗୀକରଣ କିଛି ନିର୍ଦ୍ଧିଷ୍ଟ ନିୟମଦ୍ୱାରା ସମ୍ପାଦିତ ହୋଇଥାଏ । ଯେହେତୁ ଗୋଟିଏ ଆଲଗୋରିଦମ ବା ନିୟମରେ ସବୁ ସମସ୍ୟାଗୁଡ଼ିକର ସମାଧାନ ଅସମ୍ଭବ ଅଟେ, ତେଣୁ ଭିନ୍ନ ଭିନ୍ନ ଆଲଗୋରିଦମ ତିଆରି ହୋଇଛି । କିଛି ଜଣାଶୁଣା ଆଲଗୋରିଦମକୁ ନିମ୍ନରେ ଦର୍ଶାଯାଇଛି ।
ଭବନାଥ, ଭାରତୀୟ ରାଜ୍ୟ ଗୁଜରାଟର ଜୁନାଗଧ ଜିଲ୍ଲାରେ ଥିଉବା ଏକ କ୍ଷୁଦ୍ର ଗ୍ରାମ । ଏହା ଗିରିନାର ପର୍ବତ ମାଲାରେ ରହିଥିବା ଗିରିନାର ଟାଲେଟି ନାମକ ସ୍ଥାନ ନିକଟରେ ରହିଛି । ଏହି ଗିରିନାର ତଲେଟିଠାରୁ ତୀର୍ଥ ଯାତ୍ରୀମାନେ ପାଦରେ ଚାଲି ଗିରିନାର ପର୍ବତ ଉପରେ ଥିବା ମନ୍ଦିରକୁ ପହଞ୍ଚିଥାନ୍ତି । ଇତିହାସ ଭାବନାଥ ଶିବ ମନ୍ଦିରର ବର୍ଣ୍ଣନା ପୁରାଣରେ ରହିଛି । ଏଠାରେ ସ୍ୱତ ସ୍ପୁରତା ଭାବରେ ଶିବ ଲିଙ୍ଗାର ଉଦ୍ଭବ ହେଇଥିବାର ଜଣାଯାଏ । କୁହାଯାଏ ଯେ ଶିବ ଓ ପାର୍ବତୀ ସେହି ଅଞ୍ଚଳ ଦେଇ ଯାଉଥିବା ବେଳେ ତାଙ୍କର ଏକ ବସ୍ତ୍ର ମୃଗୀ କୁଣ୍ଡ ଜଳାଶୟରେ ପଡିଯାଇଥିଲା । ତେଣୁ ଶୈବ ଭକ୍ତମାନଙ୍କ ପାଇଁ ମୃଗୀ କୁଣ୍ଡ ଏକ ଅତ୍ୟନ୍ତ ପବିତ୍ର ଜଳାଶୟ ଭାବରେ ଗୃହିତ ହେଇଥାଏ । ନାଗା ବାବାମାନେ ମହାଶିବରାତ୍ରି ଶୋଭାଯାତ୍ରାରେ ଯୋଗ ଦେବା ଆଗରୁ ଏହି ଜଳାଶୟରେ ସ୍ନାନ କରିଥାନ୍ତି ।ଏଠାରେ ହଉଥିବା ମେଳା ଅତ୍ୟନ୍ତ ପ୍ରାଚୀନ କାଳରୁ ହେଇ ଆସୁଛି । ଏଠାରେ ଦୁଇଟି ମୁଖ୍ୟ ପର୍ବ ମହାଶିବରାତ୍ରି ଓ ଗିରିନାର ଲିଲି ପରିକ୍ରମା ଅନୁଷ୍ଠିତ ହେଇଥାଏ । ଭାବନାଥ ମେଳା ହିନ୍ଦୁ ପଞ୍ଜିକା ଅନୁସାରେ ମାଘ ମାସରେ ହେଇଥାଏ । ଏହା ୫ ଦିନ ଧରି ଚାଲି ଥାଏ । ଦେଶର ବିଭିନ୍ନ ପ୍ରାନ୍ତରୁ ନାଗା ଭକ୍ତ ମାନଙ୍କ ସହ ଅନ୍ୟ ଶିବ ଭକ୍ତ ତଥା ଧାର୍ମିକ ବ୍ୟକ୍ତି ମାନଙ୍କ ସମାରୋହ ହେଇଥାଏ । ଲୋକଙ୍କ ବିଶ୍ୱାସ ଯେ ସ୍ୱୟଂ ଶିବ ଏହି ସ୍ଥାନରେ ପଦାର୍ପଣ କରିଥାନ୍ତି ।ଏହି ଅବସରରେ ଭକ୍ତମାନେ ଗିରିନାର ପର୍ବତର ଚତୁର୍ଦିଗ ପରିକ୍ରମା କରିଥାନ୍ତି । ଅନେକ ନାଗା ସାଧୁ ତାଙ୍କ ହାତୀ ଉପରେ ବସି ଆସିଥାନ୍ତି । ସାରା ଅଞ୍ଚଳ ବିଭିନ୍ନ ବାଦ୍ୟ , ବିଶେଷ କରି ଶଙ୍ଖ ଧ୍ୱନିରେ ପରିପୂର୍ଣ ହେଇଯାଇଥାଏ ।ଶୋଭାଯାତ୍ରାରେ ଭଗବାନ ଦତ୍ତାତ୍ରେୟ ଙ୍କ ପ୍ରତିକୃତିକୁ ପାଳଙ୍କିରେ ନେଇ ଭକ୍ତମାନେ ଯାଇଥାନ୍ତି ।
ହାପୁର ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ଘଜିଅବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ହାପୁର ୨୮.୭୩୦୪ ଉତ୍ତର ଅକ୍ଷାଂଶ ଓ ୭୭.୭୮୧୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ହାପୁର ସହରର ମୋଟ ଜନସଂଖ୍ୟା ୨୧୧୯୮୭ ଅଟେ । ସେଥି ମଧ୍ୟରୁ ୫୩.୨୯% ଜଣ ପରୁଷ ହୋଇଥିବା ବେଳେ ୪୬.୭୧% ଜଣ ନାରୀ ଅଟନ୍ତି । ହାପୁରର ସାକ୍ଷରତା ହାର ୫୮.୧୨% ଅଟେ । ଏହା ଜାତୀୟ ହାରଠାରୁ ୬.୭୨% ପ୍ରତିଶତ କମ ଅଟେ । ସେଥିରୁ ୩୪.୭୯% ପ୍ରତିଶତ ପୁରୁଷ ଓ ୨୩.୩୩% ନାରୀ ଅଟନ୍ତି । ୧୫.୯୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ହାପୁରର ସରକାରୀ ଭାଷା ଅଟେ ।
ଗିରିଦିହ ଏକ ଭାରତୀୟ ଜନଗଣନା ସହର   ଅଟେ । ଏହା ଝାଡ଼ଖଣ୍ଡର ଗିରିଦିହ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଗିରିଦିହ ୨୪.୧୮୫୬ ଉତ୍ତର ଅକ୍ଷାଂଶ ଓ ୮୬.୩୦୭୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୯୭୧ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଗିରିଦିହ ସହରର ମୋଟ ଜନସଂଖ୍ୟା ୭୯୩୫ ଅଟେ । ସେଥି ମଧ୍ୟରୁ ୫୧.୨୯% ଜଣ ପରୁଷ ହୋଇଥିବା ବେଳେ ୪୮.୭୧% ଜଣ ନାରୀ ଅଟନ୍ତି । ଗିରିଦିହର ସାକ୍ଷରତା ହାର ୬୪.୪୪% ଅଟେ । ଏହା ଜାତୀୟ ହାରଠାରୁ ୦.୪୦% ପ୍ରତିଶତ ଅଧିକ ଅଟେ । ସେଥିରୁ ୩୭.୫୯% ପ୍ରତିଶତ ପୁରୁଷ ଓ ୨୬.୮୪% ନାରୀ ଅଟନ୍ତି । ୧୬.୩୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଓଡ଼ିଆ, ହିନ୍ଦୀ ଗିରିଦିହର ସରକାରୀ ଭାଷା ଅଟେ ।
ଜଙ୍କ ନଦୀ , ଭାରତୀୟ ରାଜ୍ୟ ଓଡ଼ିଶା ଦେଇ ପ୍ରବାହିତ ହଉଥିବା କେନ୍ଦ୍ର ପୂର୍ବୀୟ ଭାରତର ଏକ ମୁଖ୍ୟ ନଦୀ ମହାନଦୀର ଏକ ଉପନଦୀ । ଏହି ନଦୀ ଓଡ଼ିଶାର ନୂଆପଡା ଜିଲ୍ଲା ଓ ବରଗଡ ଜିଲ୍ଲାରେ ପ୍ରାୟ 210 କିଲୋମିଟର ଦୂର ପ୍ରବାହିତ ହୋଇ ଛତିଶଗଡ଼ ରାଜ୍ୟର ମହାସମୁନ୍ଦ ଓ ରାୟଗଡ ଜିଲ୍ଲାକୁ ଯାଇଥାଏ । ସୁନାବେଡା ମାଳଭୂମିରୁ ଉପନ୍ନ ହେଇ ଏହା ମାରାଗୁଡା ଉପତ୍ୟକାରେ ପ୍ରବାହିତ ହେଇ ସେଠାରେ ପଟୋରା ବନ୍ଧ ନିକଟରେ ଗଇଧାସ ନଲ୍ଲା ସହିତ ମିଳିତ ହୁଏ ।ଏଥିରେ 2ଟି ପ୍ରପାତ , ବେନିଧାସ ପ୍ରପାତ  (80 ଫୁଟ ) ଓ ଖରାଲ୍ଧାସ ପ୍ରପାତ  ( 150 ଫୁଟ ) ସୃଷ୍ଟି ହେଇ ଉପତ୍ୟକା ଅଞ୍ଚଳକୁ ପ୍ରବେଶ କରେ  । ଏହି ନଦୀ ମହାନଦୀ ସହ ଶେଓରିନାରାୟଣଠାରେ ମହାନଦୀ ସହ ସମ୍ମିଳିତ ହୁଏ ।
ମୌସୁମୀ ହମିଦ  (ଜନ୍ମ: ୧୨ ଅକ୍ଟୋବର ୧୯୮୮) ଜଣେ ବଙ୍ଗଳାଦେଶୀ ଅଭିନେତ୍ରୀ ଓ ମଡେଲ  । ସେ ମୁଖ୍ୟତଃ ବଙ୍ଗଳାଦେଶର ଦୂରଦର୍ଶନ ଓ କଥାଚିତ୍ର ଜଗତରେ ଅଭିନୟ କରନ୍ତି । ୨୦୧୦ ମସିହାରେ ସେ ଲକ୍ସ ଚେନାଲ ଆଇ ସୁପରଷ୍ଟାର କାର୍ଯ୍ୟକ୍ରମରେ ଅଂଶଗ୍ରହଣ କରିଥିଲେ ଏବଂ ସେଠାରେ ସେ ରନର୍‌ଅପ୍ ହୋଇଥିଲେ ଓ ତା 'ପରେ ବଙ୍ଗଳାଦେଶରେ ପ୍ରସିଦ୍ଧିଲାଭ କରିଥିଲେ । ଏହାପରେ ସେ ବିଭିନ୍ନ ଦୂରଦର୍ଶନ କର୍ଯ୍ୟକ୍ରମରେ କାମ କରିବା ଆରମ୍ଭ କରିଥିଲେ । ସେ ଲଭ୍ ରେକ୍ଟଙ୍ଗଲ୍  (ଭଲବାସର ଚତୁଶକୋନେ), ରେଡ଼ିଓ ଚକେଲେଟ ଭଳି ଦୂରଦର୍ଶନ କାର୍ଯ୍ୟକମରେ କାମ କରିଥିଲେ  । ଦୂରଦର୍ଶନରେ ଅଭିନୟ ପରେ ସେ ୨୦୧୨ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ବଙ୍ଗଳାଦେଶୀ କଥାଚିତ୍ର ଥିଲା ନା ମନୁଷ୍, ଯାହାକି ୨୦୧୩ ମସିହାରେ ମୁକ୍ତିଲାଭ କରିଥିଲା । ଏହାପରେ ୨୦୧୪ ମସିହାରେ ହୁଦ୍‌ସୋନେର ବନ୍ଧୁକ ଜରିଆରେ ସେ ଲୋକପ୍ରିୟତା ହାସଲ କରିଥିଲେ ଏବଂ ପରେ ଜଲାଲ୍‌‌ସ୍ ଷ୍ଟୋରୀ, ବ୍ଲାକ୍‌ମନି, ବ୍ଲାକ୍‌ମେଲ୍, ପୂର୍ଣ୍ଣ ଦିଗର ପ୍ରେମ କାହାଣୀ ୨, ମେଣ୍ଟାଲ ଭଳି ଚଳଚ୍ଚିତ୍ରରେ ଅଭିନୟ କରିଥିଲେ । ପ୍ରାରମ୍ଭିକ ଜୀବନ ଓ ଶିକ୍ଷା ମୌସୁମୀ ହମିଦ ୧୯୮୮ ମସିହାର ଅକ୍ଟୋବର ମାସ ୧୨ ତାରିଖରେ ବଙ୍ଗଳାଦେଶର ଖୁଲ୍‌ନା ଡିଭିଜନ୍‌ର ସାତଖିରା ଜିଲ୍ଲାସ୍ଥିତ ତଳାଠାରେ ଜନ୍ମଗ୍ରହଣ କରିଥିଲେ । ସେ ତାଙ୍କର ହାଇସ୍କୁଲ ଶିକ୍ଷା ସମାପ୍ତ କରିବାପରେ ମ୍ୟାନେଜମେଣ୍ଟରେ ପାଠ ପଢ଼ିବାପାଇଁ ଖୁଲ୍‌ନା ଯାଇଥିଲେ ଏବଂ ସେଠାରେ ସେ ଆଜମ ଖାନ କମର୍ସ କଲେଜରେ ପାଠ ପଢ଼ିଥିଲେ । ଏହାପରେ ସେ ମିଡିଆ ଜଗତରେ କାମ କରିବା ପାଇଁ ସେ ବିଷୟରେ ପାଠ ପଢ଼ିବା ପାଇଁ ଢାକା ଯାଇଥିଲେ । ଅଭିନୟ ଜୀବନ ମୌସୁମୀ ମିଡିଆ ଉପରେ ପଢ଼ାପଢ଼ି କରିବାପରେ ୨୦୧୦ ମସିହାରେ ଏକ ଦୂରଦର୍ଶନ କାର୍ଯ୍ୟକ୍ରମରେ ଅଂଶଗ୍ରହଣ କରିଥିଲେ । ସେ ବଙ୍ଗଳାଦେଶରେ ଫ୍ୟାସନ ଉପରେ ଆଧାରିତ ଏକ ଦୂରଦର୍ଶନ କାର୍ଯ୍ୟକ୍ରମ ଲକ୍ସ ଚେନାଲ ଆଇ ସୁପଷ୍ଟାର ପ୍ରତିଯୋଗୀତାରେ ଭାଗ ନେଇ ତାଙ୍କ ପେଶା ଆରମ୍ଭ କରିଥିଲେ ଏବଂ ଫାଇନାଲରେ ୨ୟ ସ୍ଥାନରେ ରହିଥିଲେ । ଏହାପରେ ୨୦୧୧ ମସିହାରେ ସେ ତାଙ୍କ ଅଭିନୟର ଯାତ୍ର ଆରମ୍ଭ କରିଥିଲେ । ସେ ପ୍ରଥମେ ଦୂରଦର୍ଶନରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଦୂରଦର୍ଶନ ନାଟକ ଥିଲା ରୋଶ୍ନୀ । ଏହାପରେ ସେ ଭଲବାସର ଚତୁଶକୋନେ ଏବଂ ରେଡ଼ିଓ ଚକେଲେଟ ଭଳି ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ । ଦୂରଦର୍ଶନ ଧାରାବାହିକରେ କାମ କରିବାପରେ ମୌସୁମୀ ୨୦୧୨ ମସିହାରେ ବଙ୍ଗଳାଦେଶ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ମୌସୁମୀଙ୍କ ଅଭିନୀତ ପ୍ରଥମ ବଙ୍ଗଳାଦେଶୀ କଥାଚିତ୍ର ଥିଲା ନା ମନୁଷ୍ , ଯାହାକି ୨୦୧୩ ମସିହାରେ ମୁକ୍ତିଲାଭ । ମାତ୍ର ୨୦୧୪ ମସିହାରେ ମୁକ୍ତିଲାଭ କରିଥିବା ଚଳଚ୍ଚିତ୍ର ହୁଦ୍‌ସୋନେର ବନ୍ଧୁକ ଜରିଆରେ ସେ ଲୋକପ୍ରିୟତା ହାସଲ କରିଥିଲେ । ଏହାପରେ ସେ ୨୦୧୪ ମସିହାରେ ଜଲାଲ୍‌‌ସ୍ ଷ୍ଟୋରୀ, ୨୦୧୫ ମସିହାରେ ବ୍ଲାକ୍‌ମନି ଓ ଅନନ୍ନ ମାମୁନ୍‌ଙ୍କ ନିର୍ଦ୍ଦେଶିତ ବ୍ଲାକ୍‌ମେଲ୍, ୨୦୧୬ ମସିହାରେ ପୂର୍ଣ୍ଣ ଦିଗର ପ୍ରେମ କାହାଣୀ ୨ ଓ ମେଣ୍ଟାଲ ଭଳି ଚଳଚ୍ଚିତ୍ରରେ ଅଭିନୟ କରିଥିଲେ ।
ଓମାଡାସାଇକ୍ଲିନ  (ଇଂରାଜୀ ଭାଷାରେ ), ନ୍ୟୁଜାଇରା ଏହାର ଏକ ବେପାର ନାମ, ହେଉଛି ଏକ ଆଣ୍ଟିବାୟୋଟିକ ଯାହା ସମ୍ପ୍ରଦାୟ-ପ୍ରାପ୍ତ ନିମୋନିଆ ଏବଂ ଚର୍ମ ଏବଂ ଚର୍ମ ଅଂସମାନଙ୍କର ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ପାଟିରେ କିମ୍ବା ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ଉଚ୍ଚ ରକ୍ତଚାପ, ଶୋଇବାରେ ଅସୁବିଧା, ତରଳ ଝାଡ଼ା ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ୮ ବର୍ଷରୁ କମ୍ ବୟସରେ ଦାନ୍ତର ରଙ୍ଗ ବଦଳିଯିବା ଏବଂ କ୍ଲୋଷ୍ଟ୍ରିଡିଅମ ଡିଫିସିଲ୍ ସଂକ୍ରମଣ ହୋଇପାରେ । ଆମିନୋମିଥାଇଲସାଇକ୍ଲିନ ଉପଶ୍ରେଣୀର ଏହା ଏକ ଟେଟ୍ରାସାଇକ୍ଲିନ୍ ଆଣ୍ଟିବାୟୋଟିକ । ୨୦୧୮ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଓମାଡାସାଇକ୍ଲିନ୍ ଅନୁମୋଦିତ ହୋଇଥିଲା । ୨୦୨୧ ସୁଦ୍ଧା ବ୍ରିଟେନ କିମ୍ବା ୟୁରୋପରେ ଏହା ଅନୁମୋଦିତ ନୁହେଁ । ଯୁକ୍ତରାଷ୍ଟ୍ରରେ ୧୪ ଦିନର ଚିକିତ୍ସା ନିମନ୍ତେ ୨୦୨୧ ମସିହାର ପ୍ରାୟ ୭,୧୦୦ ଡଲାର ଖର୍ଚ୍ଚ ହେଉଥିଲା ।
ପରମେଶ୍ୱର ସେଠୀ  (ଜନ୍ମ: ୭ ମାର୍ଚ୍ଚ ୧୯୬୯) ଜଣେ ଓଡ଼ିଆ ରାଜନୀତିଜ୍ଞ  । ପରମେଶ୍ୱର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଯାଜପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପରମେଶ୍ୱର ସେଠୀ ୧୯୬୯ ମସିହାର ମାର୍ଚ୍ଚ ମାସ ୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବାବାଜୀ ଚରଣ ସେଠୀ ଏବଂ ପତ୍ନୀଙ୍କ ନାମ ରଶ୍ମୀରେଖା ସେଠୀ । ପରମେଶ୍ୱରଙ୍କର ଶିକ୍ଷାଗତ ଯୋଗ୍ୟତା ଏମ୍‌.ବି.ବି.ଏସ୍. । ରାଜନୈତିକ ଜୀବନ ପରମେଶ୍ୱର ସେଠୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ପରମେଶ୍ୱର ସେଠୀ ବିଜୁ ଜନତା ଦଳର ପ୍ରାର୍ଥୀ ଭାବରେ ଯାଜପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୬୪,୪୮୦ ଖଣ୍ଡ ଭୋଟ ପାଇ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ନିର୍ବାଚନରେ ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଆଞ୍ଚଳ ଦାସଙ୍କୁ ୧୫୧୭୦ ଖଣ୍ଡ ଭୋଟରେ ପରାସ୍ତ କରିଥିଲେ । ଏହି ବିଧାନ ସଭାରେ ସେ ୨୦୦୪ ମସିହାରୁ ୨୦୦୯ ମସିହାଯାଏଁ କାର୍ଯ୍ୟ କରିଥିଲେ ।
ଚୁଡ଼ି ଥିବା କଣ୍ଟାକୁ ପେଞ୍ଚ ବା ପେଚ କହନ୍ତି । ପେଞ୍ଚକୁ କାଠ କିମ୍ବା ଅନ୍ୟ ବସ୍ତୁରେ ଚାପି ପେଞ୍ଚକଶ ସାହାଯ୍ୟରେ ମୋଡ଼ାଯାଇଥାଏ । ତେଣୁ ଏହା କଣ୍ଟା ତୁଳନାରେ କାଠରେ ଦୃଢ଼ ଭାବରେ ରହିଥାଏ । ବିଭିନ୍ନ ପ୍ରକାର ପେଞ୍ଚ ଭିନ୍ନ ପ୍ରକାରର କାମରେ ଲାଗିଥାଆନ୍ତି । କିଛି ପେଞ୍ଚକୁ ବିପରୀତ ଚୁଡ଼ିର ନଟ୍‌ରେ ଖାପିବା ପାଇଁ ତିଆରି କରାଯାଇଥାଏ । ପେଞ୍ଚ ଲୁହା, ଇସ୍ପାତ, ତମ୍ବା, କଂସା କିମ୍ବା ପ୍ଲାଷ୍ଟିକ୍‌ରେ ତିଆରି ହୋଇଥାଏ । ପେଞ୍ଚର ଚୁଡ଼ିକୁ ମିଲିମିଟର କିମ୍ବା ସଂଖ୍ୟାରେ ପ୍ରକାରଭେଦ କରାଯାଏ । ଆସବାବ, କବାଟ ଓ ଅନ୍ୟାନ୍ୟ ଯାନ୍ତ୍ରିକ ଉପକରଣରେ ପେଞ୍ଚର ବ୍ୟବହାର ହୁଏ । ଜିନିଷମାନଙ୍କୁ ଏକାଠି ଧରିବରେ ପେଞ୍ଚ ବଡ଼ ଉପକାରୀ । ୟାକୁ କାଢ଼ି ଅଲଗା ମଧ୍ୟ କରାଯାଇପାରେ ଯଦି କୌଣସି ଅଠା ଏଥିରେ ବ୍ୟବହାର କରାଯାଇ ନଥାଏ । ଅନେକ ପ୍ରକାର ବସ୍ତୁକୁ ପେଞ୍ଚଦ୍ୱାରା ଏକତ୍ର କରାଯାଏ । ଅନେକ ସମୟରେ ବାରମ୍ବାର ଖୋଲିବା ବନ୍ଦ କରିବାଦ୍ୱାରା ଚୁଡ଼ି ଢିଲା ମଧ୍ୟ ହୋଇଯାଏ । କିଛି ପରିସ୍ଥିତିରେ କଳଙ୍କି କିମ୍ବା ଅନ୍ୟ କାରଣରୁ ପେଞ୍ଚକୁ ଖୋଲିବା କଠିନ ହୋଇ ପଡ଼େ ।
ନୋଖା, ରୋହତାସ ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ବିକନେର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନୋଖା, ରୋହତାସ ୨୮.୧୨୨୦ ଉତ୍ତର ଅକ୍ଷାଂଶ ଓ ୭୨.୯୬୮୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନୋଖା, ରୋହତାସ ସହରର ମୋଟ ଜନସଂଖ୍ୟା ୪୯୭୦୪ ଅଟେ । ସେଥି ମଧ୍ୟରୁ ୫୨.୫୫% ଜଣ ପରୁଷ ହୋଇଥିବା ବେଳେ ୪୭.୪୫% ଜଣ ନାରୀ ଅଟନ୍ତି । ନୋଖା, ରୋହତାସର ସାକ୍ଷରତା ହାର ୫୮.୨୬% ଅଟେ । ଏହା ଜାତୀୟ ହାରଠାରୁ ୬.୫୮% ପ୍ରତିଶତ କମ ଅଟେ । ସେଥିରୁ ୩୫.୬୮% ପ୍ରତିଶତ ପୁରୁଷ ଓ ୨୨.୫୮% ନାରୀ ଅଟନ୍ତି । ୧୮.୫୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନୋଖା, ରୋହତାସର ସରକାରୀ ଭାଷା ଅଟେ ।
ଆନେ କ୍ୟାଥରିନ ମନ୍‍ରୁ  (ମୃତ୍ୟୁ: ୧୯୭୩) ଜଣେ ଓଡ଼ିଆ ରାଜନୀତିଜ୍ଞା ଥିଲେ  । ସେ ସ୍ୱାଧୀନତା ପୂର୍ବରୁ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ ଥରେ କାର୍ଯ୍ୟ କରିଥିଲେ । ୧୯୪୬ ମସିହାରେ ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ସେରାଙ୍ଗ-ଗଞ୍ଜ ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବରୁ ୨ୟ ଓଡ଼ିଶା ବିଧାନ ସଭାକୁ ମନୋନୀତ ହୋଇଥିଲେ । ରାଜନୈତିକ ଜୀବନ ଆନେ କ୍ୟାଥରିନ ମନ୍‍ରୁ ୧୯୪୬ ମସିହାରେ ସ୍ୱାଧୀନତା ପୂର୍ବରୁ ଓଡ଼ିଶାରେ ହୋଇଥିବା ୨ୟ ଓଡ଼ିଶା ବିଧାନ ସଭା ନିର୍ବାଚନରେ ସେରାଙ୍ଗ-ଗଞ୍ଜ ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ମନୋନୀତ ହୋଇଥିଲେ । ତାଙ୍କ ସହିତ ଆଉ ତିନି ଜଣ ମଧ୍ୟ ଏହି ବିଧାନ ସଭାକୁ ମନୋନୀତ ହୋଇଥିଲେ । ମୃତ୍ୟୁ ଆନେ କ୍ୟାଥରିନ ମନ୍‍ରୁ ୧୯୭୩ ମସିହାରେ କାନାଡ଼ାରେ ମୃତ୍ୟୁବରଣ କରିଥିଲେ ।
ମନୋରମା ମହାନ୍ତି  (ଜନ୍ମ: ୧୯୮୦) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମନୋରମା ୧୯୮୦ ମସିହାରେ କଳାହାଣ୍ଡି ଜିଲ୍ଲାରେ ଜନ୍ମଗ୍ରହଣ କରିଥିଲେ । ସେ ନର୍ଲାର ବାସିନ୍ଦା । ସେ ଦୁର୍ଗା ପ୍ରସାଦ ମହାନ୍ତିଙ୍କୁ ବିବାହ କରିଛନ୍ତି । ସେ ପାଟଣା ସ୍ଥିତ  'ବିହାର ବୋର୍ଡ଼ ଅଫ ଓପନ୍ ସ୍କୁଲିଂ ଆଣ୍ଡ ଏକ୍ସାମିନେସନ୍'  ଜରିଆରେ ତାଙ୍କର ଉଚ୍ଚଶିକ୍ଷା ଶେଷ କରିଥିଲେ । ରାଜନୈତିକ ଜୀବନ ମନୋରମା ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ଓଡ଼ିଶା ବିଧାନସଭା ନିର୍ବାଚନରେ, ସେ ବିଜୁ ଜନତା ଦଳର ପ୍ରାର୍ଥୀ ଭାବରେ ନର୍ଲା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୬୭,୫୩୨ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜାତୀୟ କଂଗ୍ରେସର ପାର୍ଥୀ ଭକ୍ତ ଚରଣ ଦାସଙ୍କୁ ୫,୨୦୫ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଗ୍ରେଟା ଟୁନବର୍ଗ  (; ଜନ୍ମ ୩ ଜାନୁଆରୀ ୨୦୦୩) ପରିବେଶ ପରିବର୍ତ୍ତନରୁ ସୃଷ୍ଟ ବିପଦ ଉପରେ କାର୍ଯ୍ୟ କରୁଥିବା ଏକ ସୁଇଡିସ ପରିବେଶକର୍ମୀ  । ୨୦୧୮ ଅଗଷ୍ଟରେ ୧୫ ବର୍ଷ ବୟସରେ ଟୁନବର୍ଗ ସ୍କୁଲରୁ ସମୟ ବାହାର କରି ସୁଇଡିସ ସଂସଦ ବାହାରେ ଶକ୍ତିଶାଳୀ ପରିବେଶ ପଦକ୍ଷେପ ପାଇଁ ଥିବା ଏକ ସାଇନ ଧରି ଧାରଣା ଦେଇଥିଲେ । ଧୀରେଧୀରେ ଅନ୍ୟାନ୍ୟ ଛାତ୍ରଛାତ୍ରୀ ସେମାନଙ୍କ ନିଜ ସମ୍ପ୍ରଦାୟରେ ଏକା ଧରଣର ପ୍ରତିବାଦ ଆରମ୍ଭ କରିଥିଲେ । ସେମାନେ ମିଳିତ ଭାବେ ଭବିଷ୍ଯତ ପାଇଁ ଫ୍ରାଇଡେସ ଫର ଫ୍ୟୁଚର ନାମକ ଏକ ସ୍କୁଲ ପରିବେଶ ଧାରଣା ଆନ୍ଦୋଳନ ଆୟୋଜନ କରିଥିଲେ । ଟୁନବର୍ଗ ୨୦୧୮ ଇଉନାଇଟେଡ଼ ନେସନ୍ସ କ୍ଲାଇମେଟ ଚେଞ୍ଜ କନଫରେନ୍ସରେ ଭାଷଣ ଦେବାପରେ ଶିକ୍ଷାର୍ଥୀ ଧାରଣାସବୁ ପ୍ରତି ସପ୍ତାହରେ ବିଶ୍ବର କେଉଁଠି ନା କେଉଁଠି ହେବା ଆରମ୍ଭ ହେଲା । ୨୦୧୯ ମସିହାରେ ଅତି କମରେ ଏକ ମିଲିୟନ  (୧୦ ଲକ୍ଷ) ଶିକ୍ଷାର୍ଥୀ ଜଡ଼ିତ ଥାଇ ଦୁଇଟି ମିଳିତ ବହୁ-ନଗରୀ ପ୍ରତିବାଦ ହୋଇଥିଲା  । ଟୁନବର୍ଗ ଉଭୟ ସାଧାରଣରେ ଓ ରାଜନୀତିକ ନେତା ଏବଂ ସଂସଦରେ ତାଙ୍କର ସିଧାସଳଖ କେବଳ ତଥ୍ୟଭିତ୍ତିକ କଥା କହିବା ପାଇଁ ଜଣା । ସେଥିରେ ସେ ଯାହା ପରିବେଶ ସଙ୍କଟ ବୋଲି ବର୍ଣ୍ଣନା କରିଛନ୍ତି ତା ' ପାଇଁ ଅବିଳମ୍ବ ପଦକ୍ଷେପର ଆହ୍ବାନ ଦେଇଛନ୍ତି । ଘରେ ଟୁନବର୍ଗ କାର୍ବନ ଫୁଟପ୍ରିଣ୍ଟ କମାଇବା ପାଇଁ ନିଜ ପିତାମାତାଙ୍କୁ ବିମାନଯାତ୍ରା ଓ ମାଂସ ଖାଇବାରୁ ବିରତ ହେବା ଭଳି ଜୀବନଯାପନ ପସନ୍ଦ କରାଇଛନ୍ତି ।
ଶ୍ୟାମସୁନ୍ଦର ରାଜଗୁରୁ  (୧୨ ଫେବୃଆରୀ ୧୮୬୬- ୧୭ ଜୁଲାଇ ୧୯୦୯) ଓଡ଼ିଶାର ଜଣେ ପ୍ରାବନ୍ଧିକ ଥିଲେ  । ଜୀବନୀ ବାଲ୍ୟ ଜୀବନ ଓ ଶିକ୍ଷା ୧୮୬୬ ଖ୍ରୀଷ୍ଟାବ୍ଦରେ ପାରଳାର ରାଜଗୁରୁ ବଂଶରେ ଶ୍ୟାମସୁନ୍ଦର ରାଜଗୁରୁ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ରଘୁନାଥ ରାଜଗୁରୁ,ବାଲ୍ୟ ସମୟରେ ପ୍ରାଥମିକ ଶିକ୍ଷା ସମାପନ କରି କିଶୋର ବୟସରେ ସେ ସଂସ୍କୃତ ଓ ପରୋହିତ ଉଚିତ କର୍ମକାଣ୍ଡ ଅଧ୍ୟୟନ କରିଥିଲେ । ଏହା ପରେ ୧୮୮୨ରେ ଷୋହଳ ବର୍ଷ ବୟସରେ ସେ ଇଂରାଜୀ ଶିକ୍ଷା ପ୍ରାରମ୍ଭ କରି ୧୮୮୭ ମସିହାରେ ଖ୍ରୀଷ୍ଟାବ୍ଦରେ ପାରଳା ହାଇସ୍କୁଲରୁ ପ୍ରବେଶିକା ପରୀକ୍ଷାରେ ପ୍ରଥମ ଶ୍ରେଣୀରେ ଉତ୍ତୀର୍ଣ୍ଣ ହୋଇଥିଲେ । ବ୍ରହ୍ମପୁର କଲେଜରୁ ୧୮୯୦ରେ ଏଫ୍ ଏ ଓ ରାଜମହେନ୍ଦ୍ର ଗଭର୍ଣ୍ଣମେଣ୍ଟ କଲେଜରୁ ୧୮୯୨ ଖ୍ରୀଷ୍ଟାବ୍ଦରେ ବି ଏ ପରୀକ୍ଷାରେ ଉତ୍ତୀର୍ଣ୍ଣ ହୋଇଥିଲେ । ରାଜବଂଶର ଅଧ୍ୟାପକ ଏହା ପରେ ଶ୍ୟାମସୁନ୍ଦର ତତ୍କାଳିନ ପାରଳାର ଦ୍ୱିତୀୟ ରାଜକୁମାର ପଦ୍ମନାଭ ନାରାୟଣ ଦେବଙ୍କର ଅଧ୍ୟାପକ କାର୍ଯ୍ୟରେ ୧୮୯୨ ଖ୍ରୀଷ୍ଟାବ୍ଦ ମାର୍ଚ୍ଚ ୫ ତାରିଖରୁ ନିଯୁକ୍ତ ହୋଇଥିଲେ । ପରେ ଶ୍ରୀ କୃଷ୍ଣଚନ୍ଦ୍ର ଗଜପତି ନାରାୟଣ ଦେବଙ୍କ ଅଧ୍ୟାପନା ଭାର ମଧ୍ୟ ସେ ଗ୍ରହଣ କରିଥିଲେ । ଓଡ଼ିଆ ଭାଷାକୁ ଗଞ୍ଜାମର ଅନ୍ୟତମ କଚେରି ଭାଷା ସ୍ୱରୂପରେ ଗୃହୀତ କରାଇବା ପାଇଁ ସେତେବେଳେ କେତେକ ନେତୃସ୍ଥାନୀୟ ଓଡ଼ିଆମାନେ ଉଦ୍ୟମ କରୁଥିଲେ । ଶ୍ୟାମସୁନ୍ଦର କଲେଜରେ ପଢ଼ି ସୁଦ୍ଧା ଏହି ଆନ୍ଦୋଳରେ ଯୋଗଦାନ କରିଥିଲେ । ଏହା କରାଇବା ଲାଗି ସେ ନିଜ ଛାତ୍ରାବାସରେ ପାରଳାର  'ଉତ୍କଳହିତୈଷିଣୀ ସଭା'  ସଂସ୍ଥାପନ କରି ଆଜୀବନ ତାହାର ସଭାପତି ରୂପେ କାର୍ଯ୍ୟ ନିର୍ବାହ କରିଥିଲେ । ଏହା ପରେ ନିଜ ଅକ୍ଷୁର୍ଣ୍ଣ ପନ୍ଦର ବର୍ଷ କାଳ ପାରଳା ମ୍ୟୁନିସିପାଲିଟିର ସଭାପତି ରୂପେ ପରିଚାଳନ କରିଥିଲେ । ଏହା ଛଡ଼ା ସେ କିଛି ସମୟ ପାଇଁ ଶ୍ରୀକାକୋଲ ତାଲୁକା ବୋର୍ଡ଼ ଓ ଗଞ୍ଜାମ ଜିଲ୍ଲା ବୋର୍ଡ଼େ ସଭ୍ୟ ହୋଇ ସେ ନିଜ କର୍ତ୍ତବ୍ୟ ପାଳନ କରିଥିଲେ । ପାରଳାଖେମୁଣ୍ଡିର ଶ୍ରୀ ପଦ୍ମନାଭ ରଙ୍ଗାଳୟର ସକଳ ବନ୍ଦୋବସ୍ତ ଓ ପରିଚାଳନା ଭାର ଶ୍ୟାମସୁନ୍ଦର ନିଭାଉଥିଲେ ।  'ଗଞ୍ଜାମ ନିଉସ୍'  ନାମକ ଇଂରାଜୀ ସାପ୍ତାହିକ ପତ୍ରିକାର ସମ୍ପାଦକ ଭାବେ ମଧ୍ୟ କାମ କରିଥିଲେ । ସାହିତ୍ୟ ପ୍ରତି ଅବଦାନ ଓଡ଼ିଆ ସାହିତ୍ୟ ପ୍ରତି ଶ୍ୟାମସୁନ୍ଦରଙ୍କ ଗଭୀର ଆଗ୍ରହ ଥିଲା । ପୁରାତନ ତାଳପତ୍ର ପୋଥି ଆଦି ସଙ୍ଗ୍ରହ କରି ପଢ଼ିବାରେ ସେ ସୁଖ ପାଉଥିଲେ । କର୍ଣ୍ଣାଟ ରାଗରାଗିଣୀରେ କେତେକ ଗୀତ ରଚନା କରି ସେ ଓଡ଼ିଶୀ ସଙ୍ଗୀତର ଦାକ୍ଷିଣାତ୍ୟ ରୀତିକୁ ଉନ୍ନତ କରିଥିଲେ ।  ' '  ନାମକ ଖଣ୍ଡିଏ କ୍ଷୁଦ୍ର ସଂକଳନଟିଏ ରାଜଗୁରୁ ଲେଖିଥିଲେ । ଗଞ୍ଜାମ ଜିଲ୍ଲାରେ କଚେରୀରେ ତେଲୁଗୁ ବଦଳରେ ଓଡ଼ିଆ ଭାଷା ପ୍ରଚଳନ ପାଈଁ ରାଜଗୁରୁଙ୍କ ଭୂମିକା ଅତୁଳନୀୟ । ଦେହତ୍ୟାଗ ପାରଳାର କୀର୍ତ୍ତିଚନ୍ଦ୍ର ଶ୍ରୀ ଗୌରଚନ୍ଦ୍ର ଗଜପତି ନାରାୟଣ ଦେବ ମହାରାଜ ସି ଆଇ ଇଙ୍କ ଅକାଳ ବିଯୋଗ ହେତୁ ନାବାଳକ ଯୁବରାଜ ମହୋଦୟ ମାନ୍ଦ୍ରାଜ ନଗରସ୍ଥ ନ୍ୟୁଇଂଟନ ରାଜକୁମାର ସ୍କୁଲରେ ସର୍କାରଙ୍କ ଆଦେଶମତେ ଶିକ୍ଷା ପ୍ରାପ୍ତ ହୋଇଥିଲେ । ସେହି ଦିନରୁ ରାଜଗୁରୁଙ୍କ ରାଜକୀୟ ସମ୍ପର୍କ ବନ୍ଦ ରହିଲା । ଏହା ଯୋଗୁଁ ରାଜଗୁରୁ ପୀଡ଼ିତ ହୋଇ ରୁଗ୍ଣ ହୋଇପଡ଼ିଲେ । ୧୯୦୯ ମସିହାରେ ଶ୍ୟାମସୁନ୍ଦରଙ୍କ ପରଲୋକ ଗମନରେ ଦୁଃଖ ପ୍ରକାଶ କରି ଜିଲ୍ଲା କଲେକ୍ଟର ମ୍ୟୁନିସିପାଲିଟିର ବାର୍ଷିକ ରିପୋର୍ଟରେ ଉଲ୍ଲେଖ କରିଥିଲେ -ଶ୍ୟାମସୁନ୍ଦର ରାଜଗୁରୁଙ୍କ ଅକାଳ ବିଯୋଗରେ କେବଳ ପାରଳାଖେମୁଣ୍ଡି ମ୍ୟୁନିସିପାଲିଟି ନୁହେଁ ମାତ୍ର ସମଗ୍ର ଗଞ୍ଜାମ କ୍ଷତିଗ୍ରସ୍ତ ହୋଇଛି । ରଚନାବଳୀ ଓଡ଼ିଆ ଛନ୍ଦ ଓ ସାହିତ୍ୟ ଉପରେ ଶ୍ୟାମସୁନ୍ଦର ରାଜଗୁରୁ ଉତ୍କଳ ସାହିତ୍ୟ ପତ୍ରିକାରେ ଅନେକ ପ୍ରବନ୍ଧ ଲେଖିଥିଲେ । ତାଙ୍କ ଲିଖିତ ପ୍ରବନ୍ଧଗୁଡ଼ିକର ସଂକଳନ ଓଡ଼ିଶା ସାହିତ୍ୟ ଏକାଡେମୀଦ୍ୱାରା  'ପ୍ରବନ୍ଧାବଳୀ'  ନାମରେ ପ୍ରକାଶିତ ହୋଇଛି ।
ତୁ ଥାଆ ମୁଁ ଯାଉଚି ରୁଷି, ୨୦୧୦ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ତ୍ରିବେଣୀ କୁମାର ମହାନ୍ତି । ଚିନ୍ମୟ ଦାସ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଶ୍ରୀତମ ଦାସ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ର ପାଇଁ ଅଭିଜିତଙ୍କୁ ରାଜ୍ୟ ଚଳଚ୍ଚିତ୍ର ପୁରସ୍କାର ଉତ୍ସବରେ ପ୍ରଥମଥର ପାଇଁ ଶ୍ରେଷ୍ଠ ସଙ୍ଗୀତଁଜ୍ଞ ପୁରସ୍କାର ପାଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅରିନ୍ଦମ ରାୟ ଏବଂ କୋଏଲ୍ ବାନାର୍ଜୀ । ମିହିର ଦାସ, ଉଷାସୀ ମିଶ୍ର, ଶ୍ରୀତମ ଦାସ, ଜିନା ସାମଲ, ଦେବାଶିଷ ପାତ୍ର, ସୁରେଶ ବଳ, ପ୍ରଦ୍ୟୁମ୍ନ ଲେଙ୍କା, ହର ପଟ୍ଟନାୟକ, ସରୋଜ ଦାସ, ପିଣ୍ଟୁ ନନ୍ଦ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ୨୦୧୦ ମସିହାର ଡିସେମ୍ବର ୧୬ ତାରିଖରେ ଏହି କଥାଚିତ୍ରଟି ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଏହି କଥାଚିତ୍ର ଜରିଆରେ ଶ୍ରୀତମ ନିର୍ଦ୍ଦେଶନା ଦେବା ଆରମ୍ଭ କରିଥିଲେ । ଅଭିନୟ ଅରିନ୍ଦମ ରାୟ କୋଏଲ ବାନାର୍ଜୀ ମିହିର ଦାସ ଉଷସୀ ମିଶ୍ର ଶ୍ରୀତମ ଦାସ ଜିନା ସାମଲ ଦେବାଶିଷ ପାତ୍ର ସୁରେଶ ବଳ ପ୍ରଦ୍ୟୁମ୍ନ ଲେଙ୍କା ହର ପଟ୍ଟନାୟକ ସରୋଜ ଦାସ ପିଣ୍ଟୁ ନନ୍ଦ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିଜାମ୍ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅଭିଜିତ ମଜୁମଦାର, ତପୁ ମିଶ୍ର, ଉଦିତ ନାରାୟଣ, ପମି, ମାନସ ପ୍ରୀତମ, ବାବୁଲ ସୁପ୍ରିଓ କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଫ୍ଲୁସିଟୋସିନ  (ଇଂରାଜୀ ଭାଷାରେ ବା 5- ବା 5- ) ଏକ କବକରୋଧୀ ଔଷଧ   ସାଂଘାତିକ କାଣ୍ଡିଡା ସଂକ୍ରମଣ   ଓ କ୍ରିପ୍ଟୋକ‌କୋସିସ   ସଂକ୍ରମଣରେ ଏହା ଆମ୍ପୋଟେରିସିନ ବି   ସ‌ହିତ ଦିଆଯାଏ  । କ୍ରୋମୋମାଇକୋସିସ   ରୋଗରେ ଏହା ଏକ‌କ ଭାବରେ ଦିଆଯାଇପାରେ ବା ଅନ୍ୟାନ୍ୟ କବକରୋଧୀ ଔଷଧ ସ‌ହିତ ଦିଆଯାଇପାରେ । ଫ୍ଲୁସିଟୋସିନ ପାଟିରେ ବା ଶିରାଭ୍ୟନ୍ତରରେ ଦିଆଯାଏ   । ଫ୍ଲୁସିଟୋସିନର ପାର୍ଶ୍ୱ ପ୍ରତିକ୍ରିୟାରେ ଅସ୍ଥିମଜ୍ଜା ଦମନ  , ଅରୁଚି, ତରଳ ଝାଡ଼ା, ବାନ୍ତି ଓ ସାଇକୋସିସ   ଇତ୍ୟାଦି ହୋଇପାରେ । ଆନାଫାଇଲାକ୍‌ସିସ ଓ ଅନ୍ୟାନ୍ୟ ଆଲର୍ଜି ପ୍ରତିକ୍ରିୟା ସାମୟିକ ଦେଖାଯାଇପାରେ । ଗର୍ଭାବସ୍ଥାରେ ଶିଶୁ ପ୍ରତି ବିପଦ ବିଷୟରେ ସ୍ପଷ୍ଟ ଚିତ୍ର ନାହିଁ । ଫ୍ଲରିନେଟେଡ ପାଇରିମିଡିନ ଆନାଲଗ   ଶ୍ରେଣୀର ଫ୍ଲୁସିଟୋସିନ ଏକ ଔଷଧ । ଏହା କବକ ଭିତରେ ଫ୍ଲୋରୋୟୁରାସିଲରେ   ପରିବର୍ତ୍ତିତ ହୋଇ ତାହାର ପ୍ରୋଟିନ   ତିଆରି ସାମର୍ଥ୍ୟକୁ ଅବରୋଧ କରିଦିଏ । ଫ୍ଲୁସିଟୋସିନ ପ୍ରଥମେ ସନ ୧୯୫୭ରେ ପ୍ରସ୍ତୁତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୬ରେ ଏକ ଦିନ ଡୋଜର ମୂଲ୍ୟ ଯୁକ୍ତରାଷ୍ଟ୍ର ଆମେରିକାରେ ଏହାର ପ୍ରାୟ ୨୦୦୦ ଆମେରିକୀୟ ଡଲାର ଓ ଇଂଲଣ୍ଡରେ ୨୨ ଆମେରିକୀୟ ଡଲାର । ବିକାଶଶୀଳ ଦେଶମାନଙ୍କରେ ଏହା ପ୍ରାୟ ମିଳେନାହିଁ ।
ମିଠା ମିଠା, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି ଚଳଚ୍ଚିତ୍ରର ପ୍ରଯୋଜନା କରିଥିଲେ ସଞ୍ଜୟ କୁମାର ରାଉତ ଏବଂ ତ୍ରିଲୋଚନ ଦାସ । ସଙ୍ଗୀତ ନିର୍ଦ୍ଦେଶକ ତ‌ଥା ଗୀତିକାର ଶ୍ରୀକାନ୍ତ ଗୌତମ ଏହି ଚଳଚ୍ଚିତ୍ରର ଗୀତ, କାହାଣୀ, ସଂଳାପ ଲେଖିଥିବା ବେଳେ ନିଜେ ଚିତ୍ରନାଟ୍ୟ ଏବଂ ନିର୍ଦ୍ଦେଶନା ଦେଇଥିଲେ । ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ଏହି ଚଳଚ୍ଚିତ୍ର ପାଇଁ ଶ୍ରୀକାନ୍ତ ଗୌତମ ୨୦୧୫ରେ ଇ ଟିଭି ଓଡ଼ିଆରେ  'ମିଠା ମିଠା ଯୋଡ଼ି'  ନାମକ ଏକ କାର୍ଯ୍ୟକ୍ରମ କରିଥିଲେ । ଏହି କାର୍ଯ୍ୟକ୍ରମ ଜରିଆରେ ସେ ଏହି ଚଳଚ୍ଚିତ୍ରର ନାୟିକା ଏବଂ ନାୟିକା ଚୟନ କରିଥିଲେ । ଏହି କାର୍ଯ୍ୟକ୍ରମରେ ଜ୍ୟୋତି ଏବଂ ଅଙ୍କିତା ବିଜେତା ହୋଇଥିଲେ । ଏହାପରେ ଚଳଚ୍ଚିତ୍ରଟିର ସୁଟିଂ ଆରମ୍ଭ ହୋଇଥିଲା । ଏହି କାର୍ଯ୍ୟକ୍ରମରୁ ରାଜେଶ, ଶ୍ରଦ୍ଧା ଏବଂ ସମ୍ଭବଙ୍କୁ ମଧ୍ୟ ଏହି ଚଳଚ୍ଚିତ୍ରରେ ଅଭିନୟର ସୁଯୋଗ ମିଳିଥିଲା । ଏହି ୫ ଜଣ ନୂଆ ମୁହଁ ସ‌ହ ପ୍ରକୃତି ମିଶ୍ରଙ୍କୁ ମଧ୍ୟ ଚଳଚ୍ଚିତ୍ରରେ ନାୟିକା ଭାବରେ ନିଆଯାଇଥିଲା । ଶ୍ରୀକାନ୍ତଙ୍କ ସ‌ହ ସ୍ମିତା ମହାନ୍ତି, ହରିହର ମହାପାତ୍ର, ଅଶ୍ରୁମୋଚନ, ହର ରଥ ପ୍ରମୁଖ ଚଳଚ୍ଚିତ୍ରର ବିଭିନ୍ନ ଭୂମିକାରେ ଥିଲେ । ନାୟକ ଜ୍ୟୋତିଙ୍କର ଏହି ଚଳଚ୍ଚିତ୍ରଟି ପ୍ରଥମ ଚଳଚ୍ଚିତ୍ର ଥିଲା, ମାତ୍ର ମୁକ୍ତିଲାଭରେ ବିଳମ୍ବ ହେତୁ ଏହି ଚଳଚ୍ଚିତ୍ର ମୁକ୍ତିଲାଭ ବେଳକୁ ତାଙ୍କର ଅନ୍ୟ ୩ଟି ଚଳଚ୍ଚିତ୍ର ମୁକ୍ତିଲାଭ କରିସାରିଥିଲା । ଅଭିନୟ ଜ୍ୟୋତି ରଞ୍ଜନ ନାୟକ ଅମ୍ରିତା ସମ୍ଭବ ଶ୍ରଦ୍ଧା ପାଣିଗ୍ରାହୀ ରାଜେଶ ପ୍ରକୃତି ମିଶ୍ର ଶ୍ରୀକାନ୍ତ ଗୌତମ ହରିହର ମହାପାତ୍ର ସ୍ମିତା ମହାନ୍ତି ଅଶ୍ରୁମୋଚନ ମହାନ୍ତି ହର ରଥ କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର ଏବଂ ଗୀତଗୁଡ଼ିକ ରଚନା କରିଥିଲେ ଶ୍ରୀକାନ୍ତ ଗୌତମ । ଇରା ମହାନ୍ତି, ସଂଗ୍ରାମ, ବିଷ୍ଣୁମୋହନ କବି, ହ୍ୟୁମାନ ସାଗର, ସତ୍ୟଜିତ୍ ଏବଂ ଅସୀମା ପଣ୍ଡା ପ୍ରମୁଖ ଏହି ଚଳଚ୍ଚିତ୍ରଟିରେ କଣ୍ଠଦାନ କରିଥିଲେ ।
ଭବେନ୍ଦ୍ରନାଥ ମୁର୍ମୁ  (୨୨ ଜୁନ ୧୯୪୨ - ୩ ମାର୍ଚ୍ଚ ୧୯୮୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ଭବେନ୍ଦ୍ରନାଥ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୫ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ରାଇରଙ୍ଗପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ। ଜନ୍ମ, ପରିବାର ଓ ଶିକ୍ଷା ଭବେନ୍ଦ୍ରନାଥ ମୁର୍ମୁ ୧୯୪୨ ମସିହାର ଜୁନ ମାସ ୨୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପୂର୍ଣ୍ଣ ଚନ୍ଦ୍ର ମାଝି ଏବଂ ପତ୍ନୀଙ୍କ ନାମ ରସବତୀ ମାଝି । ରାଜନୈତିକ ଜୀବନ ଭବେନ୍ଦ୍ରନାଥ ମୁର୍ମୁ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଭବେନ୍ଦ୍ରନାଥ ୧୯୮୬ ମସିହାର ମାର୍ଚ୍ଚ ମାସ ୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୪୩ ବର୍ଷ ବୟସ ହୋଇଥିଲା ।
ଟୁସର ,ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୬୨ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ସୁଜାତା ଭଟ୍ଟ,  (ଜନ୍ମ ୬ ମେ ୧୯୫୬ )ଜଣେ ଭାରତୀୟ ମହିଳା କବି , ତଥା ଗୁଜୁରାତି ଭାଷାର ଜଣେ ସୁବକ୍ତା  । ଜୀବନୀ ଓ ଅବଦାନ ସୁଜାତାଙ୍କ ଜନ୍ମ ଗୁଜରାଟ ରାଜ୍ୟର ଅହମଦାବାଦ ସହରରେ ହେଇଥିଲା ଓ ତାଙ୍କର ବାଲ୍ୟକାଳ ପୁନେ ସହରରେ ଅତିବାହିତ ହେଇଥିଲା । ୧୯୬୮ ମସିହାରେ ସେ ତାଙ୍କ ପରିବାର ସହ କୁଳତାରସ୍ତ୍ର ଆମେରିକାକୁ ଯାଇ ରହିଥିଲେ ଓ ସେଠାରେ ସେ ଇୟବା ବିଶ୍ୱବିଦ୍ୟାଳୟ  ରୁ ଡିଗ୍ରୀ ହାସଲ କରିଥିଲେ / ସେ କାନାଡା ବିଶ୍ୱବିଦ୍ୟାଳୟରେ ଆବାସିକ ଲେଖିକା ଭାବରେ ନିଯୁକ୍ତି ପାଇ ସେଠାରେ ଅନେକ କବିତା ରଚନା କରିଥିଲେ । ତାଙ୍କର ପ୍ରଥମ କବିତା ସଂଗ୍ରହ କମନୱେଲ୍‌ଥ କବିତା ପାଇଁ ଥିବା  " "  ପୁରସ୍କାର ଲାଭ କରିଥିଲା । . ୧୯୯୧ ମସିହାରେ ସେ ଚୋଲୋମଣ୍ଡଲେ ପୁରସ୍କାର ଓ ୨୦୦୦ ମସିହାରେ ଇଟାଲୀୟ ଟ୍ରାଥ କବିତା ପୁରସ୍କାର ପ୍ରାପ୍ତ ହେଇଥିଲେ । . ସେ ୧୯୯୧ ମସିହାରେ ଓ ୨୦୦୦ ମସିହାରେ ଇଟାଲୀୟ ଟ୍ରେଣ୍ଟ ପୁରସ୍କାର ପାଇଥିଲେ । ସେ ଜର୍ମାନ ଲେଖକ ମାଇକେଲ ଅଗସ୍ତିନଙ୍କ କ୍ଷୁଦ୍ର ନାଟକ , ମିନି କବିତା ସବୁର ଅନୁବାଦ କରିଥିଲେ । ପେଙ୍ଗୁଇନ ପ୍ରକାଶକଙ୍କ କବିତା ସଂଗ୍ରହ ପୁସ୍ତକ ପାଇଁ ସେ ଅନେକ ଗୁଜୁରାତି କବିତାର ଅନୁବାଦ ମଧ୍ୟ ଦେଇଥିଲେ । ତାଙ୍କର ଲେଖା ସାଧାରଣତଃ ଭାରତୀୟ ଇଂରାଜୀ  ( ଇଣ୍ଡିଆନ ଇଙ୍ଗ୍ଲିଶ )ରେ ରହିଥାଏ  । ତାଙ୍କର କବିତା ସବୁ ଇଂଲଣ୍ଡ , ଆଇର୍ଲାଣ୍ଡ, ଆମେରିକା ଓ କାନାଡାର ବିଭିନ୍ନ ପ୍ରକାଶନରେ ରହିଥାଏ । . " ସେ ଇଂଲଣ୍ଡରେ ରେଡିଓ ଭାଷ୍ୟକାର ଭାବରେ କାର୍ଯ୍ୟ କରିଥିଲେ ଓ ୨୦୧୩ ମସିହାରୁ ସୃଜନଶୀଳ ଲେଖା ବିଷୟରେ ନଟିନଘାମ ବିଶ୍ୱବିଦ୍ୟାଳୟରେ ଅତିଥି ପ୍ରଫେସର ଭାବରେ ରହିଛନ୍ତି । ବିଖ୍ୟାତ କବି ମାଇକେଲ ସ୍ମିଥଙ୍କ ମତରେ ତାଙ୍କ କବିତା ଖୁବ ସୁନ୍ଦର ଭାବରେ ଗତିଶୀଳ ଓ ବର୍ଣ୍ଣନାତ୍ମକ ହେବା ସହ ସାବଲୀଳତା ମଧ୍ୟ ରଖିଥାଏ । ନିଉ ଷ୍ଟେଟସମେନ ସଂବାଦପତ୍ର ଅନୁସାରେ ସେ ଜୀବିତ ଥିବା କବି ମଧ୍ୟରେ ଅନ୍ଯତମ ଶ୍ରେଷ୍ଠ କବି । ତାଙ୍କର କବିତା  " "  ଜଗତୀକରଣ ଉପରେ ଆଧାରିତ ଥିଲା । ଭଟ୍ଟଙ୍କ ସ୍ୱାମୀ ଜଣେ ଜର୍ମାନ ଲେଖକ ମାଇକେଲ ଅଗସ୍ତିନ ଓ ତାଙ୍କ ଝିଅ ମଧ୍ୟ ତାଙ୍କ ସହ ରହନ୍ତି ।
ଅନୁସୂଚିତ ଜନଜାତି ନିର୍ଦ୍ଦିଷ୍ଟ ଜନଜାତି ଯେଉଁମାନେ ସେ ସ୍ଥାନର ମୂଳ ଅଧିବାସୀ, ଯେଉଁଥି ପାଇଁ ସେମାନେ ଆଦିବାସୀ ଭାବରେ ମଧ୍ୟ ପରିଚିତ । ଭାରତରେ, ଭାରତୀୟ ଗଣତନ୍ତ୍ରର ସମ୍ବିଧାନଦ୍ୱାରା ସ୍ୱୀକୃତିପ୍ରାପ୍ତ ଅନୁସୂଚିତ ଜନଜାତି ମଧ୍ୟରୁ ୬୨ ପ୍ରକାର ଅନୁସୂଚିତ ଜନଜାତି ଓଡ଼ିଶାରେ ବସବାସ କରନ୍ତି । ଏହି ୬୨ଟି ଜନଜାତି ମଧ୍ୟରୁ ୧୩ଟି ଜନଜାତି  "ବିଶେଷ ଭାବରେ ଦୁର୍ବଳ ଆଦିବାସୀ ଗୋଷ୍ଠୀ"  ଶ୍ରେଣୀରେ ଅନ୍ତର୍ଭୁକ୍ତ । ଆଦିବାସୀମାନେ ଓଡ଼ିଶାର ମୋଟ ଜନସଂଖ୍ୟାର ୨୨.୫%ରୁ ଅଧିକ  (ସମୁଦାୟ ୮,୧୪୫,୦୮୧) ଏବଂ ଭାରତର ମୋଟ ଆଦିବାସୀ ଜନସଂଖ୍ୟାର ୯.୭% ଅଟନ୍ତି  । ମୁଖ୍ୟ ଜନଜାତି ଜନସଂଖ୍ୟା ଦୃଷ୍ଟିରୁ କନ୍ଧ ଜନଜାତି ହେଉଛି ରାଜ୍ୟର ସବୁଠାରୁ ବଡ଼ ଜନଜାତି । ସେମାନଙ୍କର ଜନସଂଖ୍ୟା ପ୍ରାୟ ଏକ ନିୟୁତ ଏବଂ ସେମାନେ ମୁଖ୍ୟତ କନ୍ଧମାଳ ଏବଂ ଏହାର ସଂଲଗ୍ନ ଜିଲ୍ଲା ଯଥା ରାୟଗଡ଼ା, କୋରାପୁଟ, ବଲାଙ୍ଗୀର ଏବଂ ବୌଦ୍ଧ ଜିଲ୍ଲା ମାନଙ୍କରେ ବସବାସ କରନ୍ତି । ୫୦୦,୦୦୦ରୁ ଅଧିକ ଜନସଂଖ୍ୟା ବିଶିଷ୍ଟ ସାନ୍ତାଳ ଲୋକମାନେ ମୁଖ୍ୟତଃ ମୟୂରଭଞ୍ଜ ଜିଲ୍ଲାରେ ବାସ କରନ୍ତି । ହୋ ଲୋକମାନେ ପାଖାପାଖି ୧୦୦,୦୦୦ ଅଧିକ ସଂଖ୍ୟକ ଲୋକ ମୟୂରଭଞ୍ଜ, କେନ୍ଦୁଝର, ଯାଜପୁର, ବାଲେଶ୍ୱର, ଭଦ୍ରକ, ସମ୍ବଲପୁର, ଝାରସୁଗୁଡ଼ା, ସୋନପୁର, ଦେବଗଡ଼, ଢେଙ୍କାନାଳ, ଅନୁଗୋଳ, ଝାରସୁଗୁଡ଼ା ଜିଲ୍ଲା, ସୁନ୍ଦରଗଡ଼, କନ୍ଧମାଳ ଜିଲ୍ଲା ମାନଙ୍କରେ ବସବାସ କରନ୍ତି। ସେହିପରି ୩୦୦,୦୦୦ରୁ ଅଧିକ ଜନସଂଖ୍ୟା ବିଶିଷ୍ଟ ଲାଞ୍ଜିଆ ସଉରା ଜନ‌ଜାତି ମୁଖ୍ୟତ ଅବିଭକ୍ତ ଗଞ୍ଜାମ ଏବଂ ପୁରୀ ଜିଲ୍ଲାରେ ବସବାସ କରନ୍ତି । ବୋଣ୍ଡା, ଯେଉଁମାନେ ନଗ୍ନ ଲୋକ ଭାବରେ ପରିଚିତ ଥିଲେ, ସେମାନଙ୍କର ଜନସଂଖ୍ୟା ପ୍ରାୟ ୫,୦୦୦ ଏବଂ ସେମାନେ ମାଲକାନଗିରି ଜିଲ୍ଲାରେ ବାସ କରନ୍ତି ଯାହାକି ପୂର୍ବରୁ ଅବିଭକ୍ତ କୋରାପୁଟ ଜିଲ୍ଲାର ଏକ ଅଂଶ ଥିଲା । କିସାନ ଲୋକମାନେ ମୁଖ୍ୟତଃ ସୁନ୍ଦରଗଡ଼, ସମ୍ବଲପୁର ଓ କେନ୍ଦୁଝର ଜିଲ୍ଲାର ବାସିନ୍ଦା ଅଟନ୍ତି । ଆଦିବାସୀମାନଙ୍କର ତାଲିକା ସମ୍ବିଧାନ  (ଅନୁସୂଚିତ ଜନଜାତି) ଆଦେଶ, ୧୯୫୦ ଅନୁଯାୟୀ, ନିମ୍ନଲିଖିତ ଜାତି ଗୁଡ଼ିକୁ ଓଡ଼ିଶାରେ ଅନୁସୂଚିତ ଜନଜାତି ଭାବରେ ତାଲିକାଭୁକ୍ତ ହୋଇଥିଲା  ।
ଗଜପତି ଜିଲ୍ଲା, ଓଡ଼ିଶାର ଦକ୍ଷିଣରେ ଥିବା ଏକ ଜିଲ୍ଲା । ଗଜପତି ଜିଲ୍ଲାର ନାମକରଣ ମହାରାଜା ଶ୍ରୀ କୃଷ୍ଣ ଚନ୍ଦ୍ର ଗଜପତି ନାରାୟଣ ଦେଓ , ଯିଏକି ପାରଳାଖେମୁଣ୍ଡି ଜମିଦାରୀର ପୂର୍ବତନ ରାଜା ସାହେବ ତଥା ଓଡ଼ିଶାର ପ୍ରଥମ ପ୍ରଧାନମନ୍ତ୍ରୀ ଥିଲେ। ଯାହାଙ୍କର ଅବଦାନ ଯୋଗୁଁ ଓଡ଼ିଶା ସ୍ୱତନ୍ତ୍ର ରାଜ୍ୟ ଗଠନ ସମ୍ଭବ ହୋଇପାରିଥିଲା ଏବଂ ପାରଳାଖେମୁଣ୍ଡି ଜମିଦାରୀ ଓଡ଼ିଶାରେ ଅବସ୍ଥାପିତ ହୋଇପାରିଛି । ୧୯୯୨ ମସିହାର ଅକ୍ଟୋବର ୨ ତାରିଖରୁ ଗଜପତି ଜିଲ୍ଲା ଗଞ୍ଜାମ ଜିଲ୍ଲାଠାରୁ ସ୍ୱତନ୍ତ୍ର ଭାବରେ ଜିଲ୍ଲାର ମାନ୍ୟତା ହାସଲ କରିଥିଲା । ତେବେ ଏହା ଗଞ୍ଜାମ ଜିଲ୍ଲାର ପାରଳାଖେମୁଣ୍ଡି ଉପଖଣ୍ଡରେ ନାମିତ ଥିଲା । ତାହା ବର୍ତ୍ତମାନ ଗଜପତି ଜିଲ୍ଲା ନାମିତ ହୋଇଛି । ବର୍ତ୍ତମାନ ମୋଟରେ ୭ଟି ତହସିଲ, ୭ଟି ବ୍ଲକ, ୧୫୩୪ଟି ଗ୍ରାମ, ୧୪୯ ଗ୍ରାମ ପଞ୍ଚାୟତ, ୧୧ଟି ପୋଲିସ ଥାନା ରହିଛି । ୩,୮୫୦ ବର୍ଗ କିଲୋମିଟର କ୍ଷେତ୍ରଫଳରେ ଗଜପତି ଜିଲ୍ଲା ରହିଛି ଓ ଏହା ୧୮ ଡିଗ୍ରୀ ୪୪ ମିନିଟରୁ ୧୯ ଡିଗ୍ରୀ ୩୦ ମିନିଟ ଉତ୍ତର ଅକ୍ଷାଂଶ ଏବଂ ୮୩ ଡିଗ୍ରୀ ୪୮ ମିନିଟରୁ ୮୪ ଡିଗ୍ରୀ ୦୮ ମିନିଟ ପୂର୍ବ ଦ୍ରାଘିମାରେ ଅବସ୍ଥିତ । ଗଜପତି ଜିଲ୍ଲାର ପାଣିପାଗ ପ୍ରାୟ ୧୨.୫ ଡିଗ୍ରୀରୁ ୪୨ ଡିଗ୍ରୀ ପାରଦ ଓ ବାର୍ଷିକ ବର୍ଷାପାତ ହାରାହାରି ୧୯୨୫.୬ ମିଲିମିଟର ଅଟେ । ଏହି ଜିଲ୍ଲାର ଦକ୍ଷିଣ ପଟେ ଆନ୍ଧ୍ରପ୍ରଦେଶର ଶ୍ରୀକାକୁଲମ , ପୂର୍ବ ପଟେ ଗଞ୍ଜାମ ଜିଲ୍ଲା ,ପଶ୍ଚିମ ପଟେ ରାୟଗଡ଼ା ଜିଲ୍ଲା ଓ ଉତ୍ତର ପଟେ କନ୍ଧମାଳ ଜିଲ୍ଲା ରହିଛି। ଇତିହାସ ଗଜପତି ରାଜବଂଶର ଇତିହାସ ଆଜି ମଧ୍ୟ ଗଜପତି ଜିଲ୍ଲାର ଇତିହାସରେ ସ୍ୱର୍ଣ ଅକ୍ଷରରେ ଲିପିବଦ୍ଧ ହୋଇରହିଛି । ଗଜପତି ଜିଲ୍ଲାର ଐତିହାସିକ ଦସ୍ତବେଜରୁ ଜଣାଯାଏ ଯେ , ଏହାର ଇତିହାସ ସାଧାରଣତଃ ମହାରାଜା ଶ୍ରୀ ଶ୍ରୀ ଶ୍ରୀ କୃଷ୍ଣ ଚନ୍ଦ୍ର ଗଜପତି ନାରାୟଣ ଦେଓଙ୍କ ରାଜାଭିଶେଖ ଦିନଠାରୁ ଗଣନା କରାଯାଏ । ପାରଳାଖେମୁଣ୍ଡି ମହାରାଜା ଶ୍ରୀ କୃଷ୍ଣ ଚନ୍ଦ୍ର ଗଜପତି ନାରାୟଣ ଦେଓ ଜଣେ ବିଚକ୍ଷଣ ତଥା ସର୍ବଗୁଣସମ୍ପନ୍ନ ରାଜା ଥିଲେ , ଯିଏ କି ଓଡ଼ିଶାରେ ପ୍ରାୟତଃ ସାତଶହ ବର୍ଷରୁ ଉର୍ଦ୍ଧ ପ୍ରଭାବ ବିସ୍ତାର କରିଥିବା ଗଜପତି ରାଜବଂଶୀୟ ରାଜା ଥିଲେ । ସେହି ସମୟରେ ଓଡ଼ିଶାର ସୀମା ଉତ୍ତରରେ ଗଙ୍ଗାଠାରୁ ଦକ୍ଷିଣରେ ନେଲୁର ଜିଲ୍ଲାର ଉଦୟଗିରି ପର୍ଯ୍ୟନ୍ତ ବିସ୍ତୃତ ଥିଲା । ସମଗ୍ର ଗଞ୍ଜାମ ଜିଲ୍ଲା ମଧ୍ୟ ଏଥିରେ ଅନ୍ତର୍ଭୁକ୍ତ ଥିଲା । ପଞ୍ଚଦଶ ଶତାଦ୍ଧିର ଶେଷ ଭାଗରେ କଲାହୋମ , କପିଳେନ୍ଦ୍ର ଦେବଙ୍କ ପୁତ୍ର ଏଠାରେ ଆଧିପତ୍ୟ ବିସ୍ତାର କରି ନିଜର ରାଜବଂଶ ପାରଳାଖେମୁଣ୍ଡିଠାରେ ସ୍ଥାପନ କରିଥିଲେ । ସେହି ସମୟରେ ଗଞ୍ଜାମ ଜିଲ୍ଲାର ଦକ୍ଷିଣ ପଶ୍ଚିମ ଭାଗରେ ଥିବା ପାରଳାଖେମୁଣ୍ଡିରେ ଜମିଦାରୀ ପ୍ରଥା ପ୍ରଚଳିତ ଥିଲା ଓ ମାଲିୟା ସମ୍ପ୍ରଦାୟର ଜନଜାତି ଏଠାରେ ପ୍ରଭାବ ବିସ୍ତାର କରିଥିଲେ । ଉପଲବ୍ଧ ଥିବା ଅଭିଲେଖ ତଥା ଦସ୍ତବେଜରୁ ଜଣାଯାଏ ଯେ , ମହାରାଜା ଶ୍ରୀ କୃଷ୍ଣ ଚନ୍ଦ୍ର ଗଜପତି ନାରାୟଣ ଦେଓ ହେଉଛନ୍ତି ସେହି ବ୍ୟକ୍ତିତ୍ୱ , ଯିଏ କି ଓଡ଼ିଶାକୁ ଏକ ସ୍ୱତନ୍ତ୍ର ପ୍ରଦେଶ ଗଠନ କରିବାରେ ତଥା ପରଳାଖେମୁଣ୍ଡିକୁ ନବ ଗଠିତ ଓଡ଼ିଶା ପ୍ରଦେଶରେ ମିଶାଇବାରେ ମୁଖ୍ୟ ଭୂମିକା ଗ୍ରହଣ କରିଥିଲେ । ଗଜପତି ଜିଲ୍ଲା ୧୯୯୨ ମସିହା ଅକ୍ଟୋବର ୨ ତାରିଖଠାରୁ ଏକ ସ୍ୱତନ୍ତ୍ର ଜିଲ୍ଲା ଭାବରେ କାର୍ଯ୍ୟକ୍ଷମ ହୋଇ ଆସୁଅଛି। ଏଠାରେ ଥିବା ବିଭିନ୍ନ ସ୍ତୂପ , ପ୍ରାସାଦ ତଥା ଅନ୍ୟାନ୍ୟ କଳାକୃତି ଗଜପତି ଜିଲ୍ଲାର ଐତିହ୍ୟକୁ ଓଡ଼ିଶା ପ୍ରଦେଶର ଇତିହାସରେ ଏକ ସ୍ୱତନ୍ତ୍ର ସ୍ଥାନ ପ୍ରଦାନ କରିଛି । ଗଜପତି ରାଜ ପ୍ରସାଦ , ବୃନ୍ଦାବନ ପ୍ୟାଲେସ ପରି ପ୍ରସାଦ ତଥା ସେରଙ୍ଗ, ମହେନ୍ଦ୍ରଗିରି ଓ ଜିରାଙ୍ଗଠାରେ ଥିବା ସ୍ତୂପ ତଥା ଦର୍ଶନୀୟ ସ୍ଥାନ ସମୂହ ଏହାର ଐତିହାସିକ ଗୁରୁତ୍ୱକୁ ଉପସ୍ଥାପନ କରୁଅଛି । ଭୂଗୋଳ ଗଜପତି ଜିଲ୍ଲାର ଆୟତନ ୩,୮୫୦ ବର୍ଗ କିମି୤ ଅବସ୍ଥିତି ଏହାର ଉତ୍ତରରେ: ଗଞ୍ଜାମ ଜିଲ୍ଲା ଓ କନ୍ଧମାଳ ଜିଲା ଦକ୍ଷିଣରେ: ଆନ୍ଧ୍ର ପ୍ରଦେଶ ପୂର୍ବରେ: ଗଞ୍ଜାମ ଜିଲ୍ଲା ପଶ୍ଚିମରେ: ରାୟଗଡ଼ା ଜିଲ୍ଲା ଅଛି। ଜନସଂଖ୍ୟା ୨୦୧୧ ଜନଗଣନା ଅନୁସାରେ, ଗଜପତି ଜିଲ୍ଲାର ମୋଟ ଲୋକସଂଖ୍ୟା ୫,୭୫,୮୮୦  ଏଥିମଧ୍ୟରୁ ଗ୍ରାମାଞ୍ଚଳରେ ୫,୦୫,୩୫୪ ଓ ସହରାଞ୍ଚଳରେ ୭୦,୫୨୬ ଲୋକ ବାସ କରନ୍ତି
ସରଳା ପତ୍ରୀ ଜଣେ ଓଡ଼ିଆ ଶିଶୁ ସାହିତ୍ୟିକା । ସେ ନନ୍ଦନକାନନ ଶିଶୁ ପତ୍ରିକାର ସମ୍ପାଦକ । ତାଙ୍କ ରଚିତ  "ଆମେସବୁ ଏକ"  ବହି ପାଇଁ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନୀତ । ପ୍ରାରମ୍ଭିକ ଜୀବନ ପତ୍ରୀ ୧୯୪୧ ମସିହା ଡିସେମ୍ବର ୧୫ ତାରିଖରେ ଓଡ଼ିଶାର କଟକରେ ଜନ୍ମଲାଭ କରିଥିଲେ । ସେ ରେଭେନ୍ସା ବାଳିକା ବିଦ୍ୟାଳୟରେ ସ୍କୁଲ ଓ ଉତ୍କଳ ବିଶ୍ୱବିଦ୍ୟାଳୟରୁ ଉଚ୍ଚତର ଶିକ୍ଷାଲାଭ କରିଥିଲେ । ପୁରସ୍କାର ସରଳା ପତ୍ରୀ ତାଙ୍କର ଶିଶୁ ସାହିତ୍ୟ ବହି  "ଆମେସବୁ ଏକ" ର ରଚନା ନିମନ୍ତେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନୀତ ହୋଇଥିଲେ ।
ସିଲିଗୁଡ଼ି ଏକ ଭାରତୀୟ ପୌର ପରିଷଦ   ଅଟେ । ଏହା ପଶ୍ଚିମବଙ୍ଗର ଦର୍ଜିଲିଙ୍ଗ୍ ଅନ୍ଦ୍ ଜଲ୍ପଇଗୁରି ଜିଲ୍ଲାରେ ଅବସ୍ଥିତ । ଚା, କାଠ ଏବଂ ପର୍ଯ୍ୟଟନ ପାଇଁ ସିଲିଗୁରୀ ଲୋକପ୍ରିୟ  ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସିଲିଗୁଡ଼ି ସହରର ମୋଟ ଜନସଂଖ୍ୟା ୪୭୦୨୭୫ ଅଟେ । ସେଥି ମଧ୍ୟରୁ ୫୩.୧୫% ଜଣ ପରୁଷ ହୋଇଥିବା ବେଳେ ୪୬.୮୫% ଜଣ ନାରୀ ଅଟନ୍ତି । ସିଲିଗୁଡ଼ିର ସାକ୍ଷରତା ହାର ୭୦.୦୮% ଅଟେ । ଏହା ଜାତୀୟ ହାରଠାରୁ -୫.୨୪% ପ୍ରତିଶତ କମ ଅଟେ । ସେଥିରୁ ୩୯.୭୩% ପ୍ରତିଶତ ପୁରୁଷ ଓ ୩୦.୩୫% ନାରୀ ଅଟନ୍ତି । ୧୧.୬୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ସିଲିଗୁଡ଼ିର ସରକାରୀ ଭାଷା ଅଟେ ।
ରଜନୀ କାନ୍ତ ସିଂହ  (ଜନ୍ମ: ୧ ଅପ୍ରେଲ ୧୯୫୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ରଜନୀକାନ୍ତ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଛନ୍ତି । ୨୦୦୪, ୨୦୦୯, ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୩ଶ, ୧୪ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରଜନୀ କାନ୍ତ ସିଂହ ୧୯୫୫ ମସିହାର ଅପ୍ରେଲ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅଦ୍ୱୈତ ପ୍ରସାଦ ସିଂହ ଓ ପତ୍ନୀଙ୍କ ନାମ ସଞ୍ଜୁକ୍ତା ସିଂହ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକୋତ୍ତର । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ତାଙ୍କ ପତ୍ନୀ ବିଜେଡିର ପ୍ରାର୍ଥୀ ଭାବରେ ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ, ମାତ୍ର ପରାଜିତ ହୋଇଥିଲେ । ରାଜନୈତିକ ଜୀବନ ରଜନୀକାନ୍ତ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି ।
ଫ୍ଲୁଓକ୍ସେଟିନ, ବ୍ୟବସାୟୀକ ନାମ ପ୍ରୋଜାକ ଓ ସାରାଫେମ, ସେଲେକ୍ଟିଭ ସେରୋଟୋନିନ ରିଅପଟେକ ଇନହିବିଟର ଶ୍ରେଣୀର ଏକ ଅବସାଦରୋଧୀ ଔଷଧ । ମୂଖ୍ୟ ଅବସାଦ ରୋଗ  , ବୁଲିମିଆ ନର୍ଭୋସା, ପ୍ୟାନିକ ଡିଜଅର୍ଡ଼ର ଓ ପ୍ରିମେନସ୍ଟ୍ରୁଆଲ ଡିସଫୋରିକ ଡିଜଅର୍ଡ଼ର ଇତ୍ୟାଦି ରୋଗମାନଙ୍କରେ ଏହି ଔଷଧ ଦିଆଯାଏ । ୬୫ ବର୍ଷ ବୟସରୁ ଉର୍ଦ୍ଧ୍ୱ ଲୋକଙ୍କର ଆତ୍ମହତ୍ୟା ସଙ୍କଟ ଏହାଦ୍ୱାରା କମ ହୁଏ । ଏହାଦ୍ୱାରା ଅସମୟ ସ୍ଖଳନର ଚିକିତ୍ସା କରାଯାଏ । ଏହା ପାଟିରେ ଦିଆଯାଏ । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଶୟନ ସମସ୍ୟା, ଖାଦ୍ୟ ଅରୁଚି, ଶୁଷ୍କ ପାଟି, ରାସ ଓ ଅସାଧାରଣ ସ୍ୱପ୍ନ । ସାଙ୍ଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ସେରୋଟୋନିନ ସିଣ୍ଡ୍ରୋମ, ମାନିଆ, ଅପସ୍ମାର ବାତ ଓ ଆତ୍ମହତ୍ୟା ବ୍ୟବ‌ହାର ସଙ୍କଟ ମୂଖ୍ୟତଃ ଦେଖାଯାଏ । ଔଷଧ ହଠାତ ବନ୍ଦ କଲେ ଉଇଥଡ୍ରୟାଲ ସିଣ୍ଡ୍ରୋମ ସ‌ହିତ ଉତ୍କଣ୍ଠ, ମୁଣ୍ଡଭ୍ରମ ଓ ସ୍ପର୍ଷ ପରିବର୍ତ୍ତନ । ଗର୍ଭାବସ୍ଥାରେ ଏହାର ପ୍ରଭାବ ଅଜ୍ଞେୟ ଅଛି । ଔଷଧ ଗ୍ରହଣ କରିବା ଅବସ୍ଥାରେ ସ୍ତନ୍ୟପାନ ଚାଲୁ ରଖାଯାଇପାରେ । ଏହାର କାର୍ଯ୍ୟକଳାପ ସ୍ପଷ୍ଟ ନ ଥିଲେ ମଧ୍ୟ ମସ୍ତିଷ୍କରେ ଅଧିକ ସେରୋଟୋନିନ କାମ କରୁଥିବା ବିଶ୍ୱାସ କରାଯାଏ । ସନ ୧୯୭୨ରେ ଏଲି ଲିଲି ଆଣ୍ଡ କମ୍ପାନୀଦ୍ୱାରା ଫ୍ଲୁଓକ୍ସେଟିନ ଆବିଷ୍କୃତ ହୋଇଥିଲା ଓ ୧୯୮୬ରେ ବ୍ୟବ‌ହୃତ ହୋଇଥଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ସନ ୨୦୧୪ରେ ଏହାର ଦୈନିକ ଖର୍ଚ୍ଚ ୦.୦୧ରୁ ୦.୦୪ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ଦୈନିକ ଖର୍ଚ୍ଚ ୦.୮୫ ଡଲାର ।
ମାଉଗଞ୍ଜ୍ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ମଧ୍ୟପ୍ରଦେଶର ରେୱ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମାଉଗଞ୍ଜ୍ ୨୪.୬୬୬୩ ଉତ୍ତର ଅକ୍ଷାଂଶ ଓ ୮୧.୮୭୪୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୦୪୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାଉଗଞ୍ଜ୍ ସହରର ମୋଟ ଜନସଂଖ୍ୟା ୨୨୯୮୯ ଅଟେ । ସେଥି ମଧ୍ୟରୁ ୫୧.୫୪% ଜଣ ପରୁଷ ହୋଇଥିବା ବେଳେ ୪୮.୪୬% ଜଣ ନାରୀ ଅଟନ୍ତି । ମାଉଗଞ୍ଜ୍ର ସାକ୍ଷରତା ହାର ୫୨.୧୧% ଅଟେ । ଏହା ଜାତୀୟ ହାରଠାରୁ ୧୨.୭୩% ପ୍ରତିଶତ କମ ଅଟେ । ସେଥିରୁ ୩୨.୩୫% ପ୍ରତିଶତ ପୁରୁଷ ଓ ୧୯.୭୬% ନାରୀ ଅଟନ୍ତି । ୧୮.୧୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମାଉଗଞ୍ଜ୍ର ସରକାରୀ ଭାଷା ଅଟେ ।
ଅନୁଜା ଜଙ୍ଗ  (ଜନ୍ମ ୬ ଜାନୁଆରୀ ୧୯୭୧) ଜଣେ ଭାରତୀୟ ବନ୍ଧୁକଚଳାନା ଖେଳାଳି  । ସେ ଥାନେରେ ଜନ୍ମ ହୋଇଥିଲେ । ସେ ୨୦୦୬ ରାଜ୍ୟଗୋଷ୍ଠୀ କ୍ରୀଡ଼ାରେ ମହିଳା ୫୦ ମିଟର୍ ରାଇଫଲ୍ ୩ ପୋଜିସନ୍‌ରେ ୬୭୦.୭ ପଏଣ୍ଟ୍ ସ‌ହ ସ୍ୱର୍ଣ୍ଣ ଓ ଅଞ୍ଜଳି ଭଗବତ୍‌ଙ୍କ ସ‌ହ ମିଳିତ ଭାବେ ମହିଳା ୫୦ ମିଟର୍ ରାଇଫଲ୍ ୩ ପୋଜିସନ୍  (ଯୁଗଳ)ରେ ୧୧୪୨ ପଏଣ୍ଟ୍ ସ‌ହ ରୌପ୍ୟ ପଦକ ଜିତିଥିଲେ  । ସେ ଭାରତର ପ୍ରସିଦ୍ଧ ବନ୍ଧୁକଚଳାଳି ସମରେସ୍ ଜଙ୍ଗ୍‌ଙ୍କ ପତ୍ନୀ ।
ରାୟଗଡ଼ାର ଝୁଲନ୍ତା ପୋଲ ହେଉଛି ସହରର ଏକ ବିଶେଷ ଆକର୍ଷଣ । ଏହାର ଅନ୍ୟ ଏକ ବିଶେଷତ୍ୱ ହେଲା ଏହା ହେଉଛି ଓଡ଼ିଶାର ଦ୍ୱାତିୟ ଝୁଲନ୍ତା ପୋଲ । ପୋଲଟି ନାଗାବଳୀ ନଦୀ ଉପରେ ଏହାର ଦୁଇ ପାର୍ଶ୍ୱରେ ଥିବା ଅଞ୍ଚଳକୁ ଯୋଗାଯୋଗ କରିବା ପାଇଁ ଏକ ମାତ୍ର ମାଧ୍ୟମ । ଏତଦ୍ ବ୍ୟତୀତ ପୋଲଟି ପର୍ଯ୍ୟଟକମାନଙ୍କ ପାଇଁ ଏକ ବିଶେଷ ଆକର୍ଷଣ । ଇତିହାସ କର୍ଣ୍ଣାଟକସ୍ଥିତ ଭାରତ ଗ୍ରାମ ସେତୁ ପ୍ରତିଷ୍ଠାନର ମୁଖ୍ୟ ଗିରୀଶ ଭରଦ୍ୱାଜଙ୍କଦ୍ୱାରା ଡିଜାଇନ କରାଯାଇଥିବା ଏହି ସେତୁ ଓଡ଼ିଶା ପୋଲିସ ହାଉସିଂ କର୍ପୋରେଶନଦ୍ୱାରା ୨୦୧୨ ମସିହାରେ ନିର୍ମିତ । ସ୍ଥାନୀୟ ଜିଲ୍ଲା ପ୍ରଶାସନର ଉଦ୍ୟମରେ ନିର୍ମିତ ଏହି ପ୍ରକଳ୍ପରେ ୧.୫ କୋଟି ଟଙ୍କା ଖର୍ଚ୍ଚ ହୋଇଛି । ଏହି ପୋଲ ନିର୍ମାଣ ଯୋଗୁଁ ପୋଲ ସେପାରିରେ ଥିବା ଗ୍ରାମବାସୀ ଏଣିକି ଆଉ କୋଲନରା ଦେଇ ନ ଆସି ସିଧା ସଳଖ ରାୟଗଡାରେ ପହଞ୍ଚି ପାରିବେ ଓ ଏହାଦ୍ୱାରା ସେମାନଙ୍କୁ ରାୟଗଡାର ଦୂରତା ୨୫ କି.ମି. କମିଯାଈଛି । ବିଶେଷତ୍ୱ ପୋଲଟି 151  (495 ) ବ୍ୟାପିଛି ଏବଂ ଭୂମିଠାରୁ 30.48  (100.0 ) ଉପରେ ଅବସ୍ଥିତ  । ଓଡ଼ିଶାର ଧବଳେଶ୍ୱର ପୀଠରେ ଥିବା ଝୁଲା ପୋଲକୁ ଛାଡିଦେଲେ ଓଡ଼ିଶାରେ ଏଭଳି ଝୁଲା ପୋଲ ଅନ୍ୟତ୍ର ଦେଖିବାକୁ ମିଳେ ନାହିଁ । ଜିଲ୍ଲା ପ୍ରଶାସନ ସହାୟତାରେ ନିର୍ମିତ ଏଭଳି ପ୍ରକଳ୍ପର ଅନ୍ୟ ଏକ ଉଦାହରଣ ଓଡ଼ିଶାରେ ଦେଖିବାକୁ ମିଳେନି । ପ୍ରକଳ୍ପଟି ୨୦୧୧ ମସିହାରେ ଆରମ୍ଭ ହୋଇ ମାତ୍ର ତିନି ମାସର ରେକର୍ଡ ସମୟ ମଧ୍ୟରେ ସମ୍ପନ୍ନ ହୋଇପାରିଥିଲା । ଭୌଗୋଳିକ ଅବସ୍ଥାନ ରାୟଗଡା ସହର ନିକଟବର୍ତ୍ତି ଚେକାଗୁଡାଠାରେ ପୋଲଟି ଅବସ୍ଥିତ ।
ଶିବସୁନ୍ଦର ଦାସ  (ଜନ୍ମ- ୫ ନଭେମ୍ବର ୧୯୭୭) ଜଣେ ଭାରତୀୟ କ୍ରିକେଟ ଖେଳାଳି  । ସେ ଜଣେ ଡାହାଣ‌‌-ହାତି ଖେଳାଳି । ସେ ପ୍ରଥମ-ଶ୍ରେଣୀ କ୍ରିକେଟରେ ଓଡ଼ିଶା ପକ୍ଷରୁ ଖେଳନ୍ତି । ଶିବସୁନ୍ଦର ପ୍ରଥମେ ୨୦୦୦ ମସିହାରେ ବେଙ୍ଗାଳୁରୁଠାରେ ଜାତୀୟ କ୍ରିକେଟ ଶିବିରରେ ଯୋଗ ଦେଇଥିଲେ ଓ ସେହି ବର୍ଷ ସେ ଭାରତ ତରଫରୁ ମଧ୍ୟ ଖେଲିବାର ସୁଯୋଗ ପାଇଥିଲେ । ସେ ଓଡ଼ିଶା କ୍ରିକେଟ ଦଳର ଅଧିନାୟକ ମଧ୍ୟ ରହିଥିଲେ । ସେ ଓଡ଼ିଶା ତରଫରୁ ଭାରତ ପାଇଁ ଖେଳିଥିବା ତୃତୀୟ ଓଡ଼ିଆ ଖେଳାଳି । ସେ ଭାରତ ପକ୍ଷରୁ ୨୩ଟି ଟେଷ୍ଟ ଓ ୪ଟି ଏକଦିବସୀୟ ମ୍ୟାଚ ଖେଳିଥିଲେ । ଆନ୍ତର୍ଜାତୀୟ କ୍ରିକେଟରେ ଅବଦାନ ଶିବସୁନ୍ଦର ୨୦୦୦ ମସିହାରେ ଏନସିଏ (ଜାତୀୟ କ୍ରିକେଟ ଏକାଡେମୀ)ରେ ପ୍ରଶିକ୍ଷଣ ନିମନ୍ତେ ଚୟନ ହୋଇଥିଲେ  । ସେହି ବର୍ଷ ସେ ଆନ୍ତର୍ଜାତୀୟ କ୍ରିକେଟ ଖେଳିବା ମଧ୍ୟ ଆରମ୍ଭ କରିଥିଲେ । ଭାରତ ତରଫରୁ ୨୩ଟି ଟେଷ୍ଟ ମ୍ୟାଚ ଖେଳିଥିଲେ । ଟେଷ୍ଟ କ୍ରିକେଟରେ ସେ ୨ଟି ଶତକ ଓ ୯ଟି ଅର୍ଦ୍ଧଶତକଷ ମୋଟ ୧,୩୨୬ ରନ କରିଥିଲେ । ଏହି ୨ ଶତକ ସେ ଜିମ୍ବାୱେ ବିରୋଧରେ ହାସଲ କରିଥିଲେ ଓ ସେହି ସିରିଜରେ ତାଙ୍କୁ ମ୍ୟାନ ଅଫ ଦ ସିରିଜ ପୁରସ୍କାର ମିଳିଥିଲା । ଏକଦିବସୀୟ ମ୍ୟାଚରେ ତାଙ୍କୁ କମ ସୁଯୋଗ ମିଳିଥିଲା ଓ ସେ ମାତ୍ର ୪ଟି ମ୍ୟାଚ ଖେଳି ୩୯ରନ ସ୍କୋର କରିଥିଲେ । ୨୦୦୨ ମସିହାରେ ୱେଷ୍ଟ ଇଣ୍ଡିଜ ଗସ୍ତପାଇଁ ଶିବ ସୁନ୍ଦର ଭାରତୀୟ ଦଳରେ ସ୍ଥାନ ପାଇଥିଲେ । ଏହି ସିରିଜରେ ସେ ଭଲ ପ୍ରଦର୍ଶନ କରି ନପାରିବାରୁ ଆଗାମୀ ଇଂଲଣ୍ଡ ଗସ୍ତପାଇଁ ତାଙ୍କୁ ଦଳରୁ ବାଦ ଦିଆଯାଇଥିଲା । ଏହି ସହିତ ତାଙ୍କ ଆନ୍ତର୍ଜାତୀୟ କ୍ରିକେଟ ଜୀବନର ଯବନିକା ପଡ଼ିଥିଲା । ୨୦୨୧ ମଇ ମାସରେ ତାଙ୍କୁ ଭାରତୀୟ ମହିଳା ଦଳର ବ୍ୟାଟିଂ ପ୍ରଶିକ୍ଷକ ଭାବରେ ନିଯୁକ୍ତି ମିଳିଥିଲା ।
ନିଶିକାନ୍ତ ଦଳବେହେରାଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ତୁ ମୋ ଆରମ୍ଭ ତୁ ମୋ ଶେଷ ୨୦୧୨ ମସିହାରେ ମୁକ୍ତିଲାଭ କରିଥିଲା ।
ରେଶମୀ ଘୋଷ ଜଣେ ଭାରତୀୟ ମଡେଲ ତଥା ଅଭିନେତ୍ରୀ । ସେ ୨୦୦୨ ମସିହାରେ ମିସ୍ ଇଣ୍ଡିଆ ଆର୍ଥର ବିଜୟିନୀ ହେବା ପରେ ହିନ୍ଦୀ କଥାଚିତ୍ର ଓ ଧାରାବାହିକ ଆଦିରେ ଅଭିନୟ କରିଛନ୍ତି । ପ୍ରାରମ୍ଭିକ ଜୀବନ ସେ ୧୯୭୮ ମସିହାରେ ଜନ୍ମଗ୍ରହଣ କରିଥିଲେ । ତାଙ୍କ ପିଲାଦିନ କଲିକତାରେ କଟିଥିଲା । ୧୯୯୫ ମସିହାରେ କାର୍ମେଲ କନଭେଣ୍ଟ ସ୍କୁଲରୁ ମାଟ୍ରିକ୍ ପାସ୍ କରିଥିଲେ ଏବଂ ୨୦୦୦ ମସିହାରେ ଦକ୍ଷିଣ କଲିକତାର ଯୋଗମାୟା ଦେବୀ କଲେଜରୁ କଳାର ସ୍ନାତକ କରିଥିଲେ । ବ୍ୟକ୍ତିଗତ ଜୀବନ ତାଙ୍କ ଅଭିନୀତ ଧାରାବାହିକ ଶୋଭା ସୋମନାଥକି ଧାରାବାହିକରେ ତାଙ୍କ ସହ କଳାକାର ସିଦ୍ଧାର୍ଥ ବାସୁଦେବଙ୍କୁ ସେ ୨୦୧୩ ମସିହାର ଫେବୃଆରୀ ୧ ତାରିଖରେ କଲିକତାରେ ବିବାହ କରିଥିଲେ । ପେଷା ୨୦୦୨ ମସିହାରେ ସେ ଫେମିନା ମିସ୍ ଇଣ୍ଡିଆରେ ଭାଗ ନେଇଥିଲେ ଏବଂ ମିସ୍ ଇଣ୍ଡିଆ ଆର୍ଥର ବିଜୟୀ ହୋଇଥିଲେ । ଏହାପରେ ସେ ଅନେକ ହିନ୍ଦୀ କଥାଚିତ୍ର ଓ ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ । ଏହା ବ୍ୟତୀତ କିଛି ବିଜ୍ଞାପନରେ ମଧ୍ୟ ଅଭିନୟ କରିଥିଲେ । ସେ ପର୍ବିନ ଦବାସଙ୍କ ସହ ତୁମ୍‌ସେ ମିଲ୍‌କର ହିନ୍ଦୀ କଥାଚିତ୍ରରେ ଅଭିନୟ କରିହତିଲେ ।
ତୁ ଭାରି ବିୟୁଟିଫୁଲ୍, ୨୦୨୧ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟି ଇଷ୍ଟର୍ଣ୍ଣ ମିଡିଆ ଏଣ୍ଟରଟେନ୍‌ମେଣ୍ଟ ବ୍ୟାନରରେ ନିର୍ମିତ ହୋଇଥିଲା । ସୌମ୍ୟ ରଞ୍ଜନ ପଟ୍ଟନାୟକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ନିର୍ଦ୍ଦେଶକ ସଞ୍ଜୟ ନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଜ୍ୟୋତି ରଞ୍ଜନ ନାୟକ, ଲିପ୍ସା ମିଶ୍ର ଓ ଅର୍ଚ୍ଚିତା ମହାନ୍ତି । କୁନା ତ୍ରିପାଠୀ, ପୁଷ୍ପା ପଣ୍ଡା, ଜୀବନ ପଣ୍ଡା, ସୋମେଶ ମହାନ୍ତି, ପ୍ରେମାଞ୍ଜନ ପରିଡ଼ା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକା ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୧ ମସିହାର ଜାନୁଆରୀ ୩୧ ତାରିଖରେ ମଞ୍ଜରୀ ଟିଭିରେ ମୁକ୍ତିଲାଭ କରିଥିଲା । ଅଭିନୟ ଜ୍ୟୋତି ରଞ୍ଜନ ନାୟକ ଲିପ୍ସା ମିଶ୍ର ଅର୍ଚ୍ଚିତା ମହାନ୍ତି କୁନା ତ୍ରିପାଠୀ ପୁଷ୍ପା ପଣ୍ଡା ଜୀବନ ପଣ୍ଡା ସୋମେଶ ମହାନ୍ତି ପ୍ରେମାଞ୍ଜନ ପରିଡ଼ା ସୁରେଶ ବଳ ବିଜୁ ବଡ଼ଜେନା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ଗୀତିକାର ମଳୟ ମିଶ୍ର ଓ ସୁବାଷ ମିଶ୍ର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ହ୍ୟୁମାନ ସାଗର, ଇରା ମହାନ୍ତି, ଅସୀମା ପଣ୍ଡା, ଆଶୁତୋଷ, ଅରୋଶିଷ, ନେହା ନୀହାରିକା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
କୁମାର ମାଝୀ  (ଜନ୍ମ: ୧୦ ଫେବୃଆରୀ ୧୯୪୩ - ୨୧ ଜାନୁଆରୀ ୨୦୧୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ଓଡ଼ିଶା ବିଧାନ ସଭାରେ ସେ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଓଡ଼ିଶା ବିଧାନ ସଭାରେ ସେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୭୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ କେନ୍ଦୁଝର ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଶ୍ରୀ ପଳାତକ, କବି ରମାକାନ୍ତ ରଥଙ୍କର ସପ୍ତମ କାବ୍ୟ-ଗ୍ରନ୍ଥ । ଏଥିରେ ସନ୍ନିବିଷ୍ଟ କବିତା ଗୁଡ଼ିକ ବିଭିନ୍ନ ସମୟରେ ପତ୍ରପତ୍ରିକା ମାନଙ୍କରେ ପ୍ରକାଶିତ ହୋଇସାରିଛି । ପ୍ରତ୍ୟେକ କବିତା ଏକାଧାରରେ ସ୍ୱତନ୍ତ୍ର, ପୁଣି ଅନ୍ତରୀଣ ସଂହତିବଶତଃ ଏକ ଦୀର୍ଘ କବିତାର ଅଂଶ । ପୁସ୍ତକ ସମୀକ୍ଷା କିଛି ପଦ ଆଜି ମରିବାର ରାତି, ଏଠାରୁ ସେ ଯିବେ ଚନ୍ଦ୍ରପକ୍ଷ ରାତିକୁ, ସେଠାରେ ବୁଦା ଆଢୁଆଳୁ କିଏ ହଠାତ ବାହାରି ମୁହଁରୁ ପ୍ରତ୍ୟେକ ଅସହାୟତାର ଧୁଳି ଝାଡିଦେବ ପଣତକାନିରେ । ବସାରେ ଘୁମେଇ ପଡ଼ିଥିବା ପକ୍ଷୀମାନେ ହଠାତ ଉଠି ପଡ଼ିବେ । ହଠାତ ନିଜ ଇଚ୍ଛାର ନିଦ ଭାଙ୍ଗିଯିବ ସଂପୂର୍ଣ୍ଣ ଅପରିଚିତ ସେ କୋଳାହଳରେ । ଏବେ କେତେଦିନ ହେଲା ମତେ ଲାଗେ ପ୍ରତ୍ୟେକ ନୃତ୍ୟର ପ୍ରତି ଭଙ୍ଗୀ ନିଷେଧବଶତଃ ଅଚଳ, ପ୍ରତ୍ୟେକ ଗୀତର ପ୍ରତ୍ୟେକ ଶବ୍ଦ ମୁମୁର୍ଷୁ, ଯେପରି ବହୁକାଳୁ ପରିତ୍ୟକ୍ତ ସହରର ବାଜେଗଛ ମାଡି ଯାଇଥିବା ରାସ୍ତାରେ ଚଲତ୍‌ଶକ୍ତିରହିତ ଭିକାରି ।
ପଞ୍ଚାନନ ମିଶ୍ର  (୧୯୫୦ - ୧୨ ଫେବୃଆରୀ ୨୦୨୨) ଜଣେ ଓଡ଼ିଆ ପ୍ରାବନ୍ଧିକ, ସମାଲୋଚକ ଓ କବି ଥିଲେ  । ତାଙ୍କ ସମାଲୋଚନା ପୁସ୍ତକ ସାହିତ୍ୟ ସମାଲୋଚନା : ତାତ୍ତ୍ୱିକ ଓ ପ୍ରାୟୋଗିକ ପ୍ରସଙ୍ଗ ପାଇଁ ତାଙ୍କୁ ୨୦୧୫ ମସିହାର ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପ୍ରଦାନ କରାଯାଇଥିଲା । କବିତାରୁ ନିଜର ସାହିତ୍ୟ ସର୍ଜନା ଆରମ୍ଭ କରିଥିବା ପଞ୍ଚାନନ, କ୍ରମଶଃ ପ୍ରବନ୍ଧ ଓ ସମାଲୋଚନା ସାହିତ୍ୟକୁ ଆବୋରୀ ଥିଲେ ।
କୁଲା ହେଉଛି ବାଉଁଶରେ ତିଆରି ଦେଇଥିବା ହାତିକାନ ପରି ଚଉଡ଼ା ପାତ୍ର । ପ୍ରସ୍ତୁତ ପ୍ରଣାଳୀ କଞ୍ଚା ବାଉଁଶକୁ ଆଣି ପାଣିରେ ପକାଯାଏ । ଏହା ନରମ ହେଇଗଲେ ତାକୁ ବୁଣାକାରମାନେ ବୁଣି ଏକ ଆକାର ଦେଇଥାନ୍ତି । ବ୍ୟବହାର କୁଲାକୁ ବିଭିନ୍ନ କାମରେ ଲଗାଯାଇଥାଏ ଏହାକୁ ମୁଖ୍ୟତଃ ଚାଷ କାମରେ ଲଗାଯାଇଥାଏ । ଓଡ଼ିଶାରେ ଏହାକୁ ବିଭିନ୍ନ ପୂଜା ପର୍ବରେ ମଧ୍ୟ ବ୍ୟବହାର କରାଯାଇଥାଏ । ଇତିହାସ ଓ ବର୍ତ୍ତମାନ ଅବସ୍ଥିତି ଏହାର ଉତ୍ପତ୍ତି ବିଷୟରେ କିଛି ବିଶେଷ ତଥ୍ୟ ମିଳେନାହିଁ । ବର୍ତ୍ତମାନ ବିଭିନ୍ନ ଆଧୁନିକ ଜିନିଷର ବ୍ୟବହାର ହେବା ପରେ କୁଲାର ବ୍ୟବହାର କମିବାକୁ ଲାଗିଛି ।